
Skeptikko pakeni Intiasta Suomeen

Juha Leinivaara

Helsinkiin paennut Sanal Edamaruku huuhaan vastustamisen urakkaansa. lannistaneet häntä. ”Me muutamme


ei ole kyllästynyt loppumattomaan Eivätkä vastoinkäymiset ole Intiaa. Meidän täytyy tehdä se.”


Kuva Järvinen Risto K. :

SANAL EDAMARUKUA on ylistetty. Häntä on kirottu. Hän on kritisoinut guruja, henkiparantajia sekä huijareita. Poliitikkojen huuhaapäätökset eivät ole myöskään jääneet häneltä rauhaan. Rationalistit ja tasa-arvon kannattajat kehuvat häntä. Edamarukun kritiikin kohteet kutsuvat miestä perinteiden tuhoajaksi; mieheksi, joka ei kunnioita eikä arvosta mitään.

Edamarukun elämän alkutaival kuvastaa hyvin miehen nykyistä elämää. Hänen vanhempansa olivat vapaamielisiä. Isä oli kristitty, mutta rationalisti. Äiti oli taustoiltaan hindu, mutta uskonnoton. Sanalin isän olisi pitänyt kääntyä kristityksi, jotta avioliitto olisi ollut sopiva molempien sukujen silmissä. Muussa tapauksessa liittoa ei hyväksyttäisi.

Sanalin isä ja hänen vaimonsa menivät naimisiin rakkaudesta, he eivät siis suostuneet järjestettyyn liittoon. Molempien perheet vastustivat heidän liittoaan. Minkäänlainen sovittelu ei ollut mahdollista sukulaisten kanssa, ei edes Sanalin isän puolison tullessa raskaaksi. Sanalin isä tarttui raskaana olevaa vaimoaan kädestä. He muuttivat pois miehen perheen luota. Sanalin isän vaimon synnytystuskat alkoivat kaatosateessa kävellessä. Synnytys tapahtui yksin vaimon kotona. Naapurit toki tarjosivat apuaan.

Sanalin isä ja hänen vaimonsa eivät kuitenkaan alkaneet vihata sukujaan. He päättivät kasvattaa lapsensa rationalistiliikkeen opeilla. Lapsilla olisi oikeus valita ja opiskella niitä aiheita ja uskontoja, joita he haluaisivat opiskella. Mitään uskontoja ei pakkosyötettäisi. Aikuisina heidän lapsensa saisivat valita omat maailmankatsomuksensa.

15-vuotiaana Sanal päätti liittyä Intian rationalistiaktivisteihin, mutta ikänsä puolesta hän ei päässyt jäseneksi. Ongelman pystyi kuitenkin kiertämään: Sanal ja muut nuoret perustivat opiskelijoiden rationalistiyhdistyksen. Samaan aikaan hänen naapurustossaan asunut suosittu nainen sairastui verisyöpään. Naisen suku ei luottanut lääkehoitoihin. He rukoilivat naisen puolesta. Hän kuoli hoidon puutteeseen. Sanal tajusi uskomushoitojen konkreettiset vaarat. Hänen työlleen löytyi vankkumaton tarkoitus.

SANALIN MYRKYTTÄMISTÄ SUUNNITELTU

NOIN KOLMEKYMMENTÄ VUOTTA myöhemmin Sanal Edamaruku on Suomessa. Hänellä on Humanistiliitossa suomalainen ystävä Pekka Elo, joka tarjosi asuinpaikan Helsingissä. Edamarukua on haastateltu mm. Satakunnan kansa -lehteen ja Ylen Ajankohtainen kakkonen -ohjelmassa. Myös Skeptikko-lehti pääsi haastattelemaan häntä.

Syy Sanalin Suomen-vierailuun kerrottiin edellisessä Skeptikko -lehdessä (2/2012). Edamaruku paljasti Intian Mumbaissa, että vettä vuotava krusifiksi on jotain muuta kuin ihmetapahtuma. Sadat ihmiset olivat keränneet patsaasta vuotavaa vettä Velankannin kirkossa. Veden uskottiin sisältävän parantavia voimia. Katolisen kirkon edustajat totesivat, etteivät he olleet aktiivisesti mainostaneet krusifiksiä ihmetekona. Seurakuntalaiset olivat tehneet itsenäisesti hätäisiä johtopäätöksiä.

Kun Edamaruku ei esittänyt julkista anteeksipyyntöä ihmeen selittämisestä, kävi katolisen kirkon piispa jättämässä rikosilmoituksen jumalanpilkasta. Delhin poliisi on yrittänyt pidättää Edamarukun, jopa kohteliaasti poliisiasemalle kutsumalla, mutta toistaiseksi hän on kieltäytynyt. Hän joutuisi automaattisesti tutkintavankeuteen ilman takuita.

Poliisi on käynyt Sanalin suvun luona jo viisi kertaa kyselemässä skeptikon perään. Seuraava askel voi olla perheen talon takavariointi. Edessä voi olla jopa kolmen vuoden pituinen oikeustaistelu. Jos hän antautuisi vapaaehtoisesti poliisille, niin mitään varmuutta tutkintavankeudesta vapautumisesta ei olisi. Edamarukun kannattajat ovat kertoneet, että intialaisilla keskustelupalstoilla on jopa suunniteltu sitä, miten he saisivat myrkytettyä Sanalin selliinsä.

Sanal arvioi, etteivät kohusta otsikoihin nousseet piispat haluaisi lopulta päätyä todistajiksi oikeussaliin. Silloin tiedotusvälineille esiteltäisiin katolisen kirkon kannalta epäsuotuisia asioita Velankannin kirkon tapahtumista. Katolisen kirkon toiminta jumalanpilkkasyytteen aikaansaamisessa nostattaisi liikaa negatiivista julkisuutta.

PROFEETTA MUHAMMADIN HIUSTUPPO

AIKAISEMMIN URANSA AIKANA Edamaruku on kritisoinut poliitikkojen päätöksiä, tunnetuimpien gurujen opetuksia ja suosittujen parantajien ihmetekoja. Sanal on kritisoinut jopa pääministerin astrologia, josta seurasi poliittista painetta pääministerille. Lista Intian tunnetuimmista huuhaa-aiheista hengästyttää.

Tuhansia ihmisiä villinnyt Ganesh -patsaan ihmemaidon selvittäminen ei aiheuttanut vastaiskuja. Hän on kritisoinut myös uuden moskeijan esineistöä, kun siellä väitettiin säilytettävän itse profeetta Muhammadin hiustuppoa. Laajalle levinnyt uskomus meriveden muuttumisesta makeaksi ihmeteon seurauksena, kuin sattumalta sadekauden aikana, aiheutti lopulta terveysvaaran. Kansalaiset ryntäsivät juomaan aavistuksen verran vähemmän suolaista merivettä. Sen uskottiin parantavan sairauksia. Kukaan ei näyttänyt välittävän siitä, että samaiseen rantaveteen laskivat monen kylän jätevedet. Kemikaalianalyysi vahvisti, ettei väitetty ihmeteko poistanut merivedestä kolibakteereja.

Kaikkia näitä ilmiöitä kritisoidessaan Sanal sai olla rauhassa. Vasta katolisen kirkon kohdalla poikkeus vahvisti säännön. Poliisit usutettiin ensimmäistä kertaa skeptikon perään.

Vuonna 1950 laadittu Intian perustuslaki on taannut kaikkien uskomusten avoimen kritiikin. Edamaruku toteaa, että aidossa demokratiassa sen täytyy olla mahdollista. Intian ensimmäinen pääministeri Jawaharlal Nehru oli rationalisti. Uskontoa pyritään pitämään erillään politiikasta. Perustuslakiin on myös kirjattu sekularismin ja tieteen edistämisen tärkeys. Monen eri uskonnon keskellä elävän kansan oikeudet taataan parhaiten, kun yksi uskonto ei pääse komentamaan muita. Siksi katsomusten tasa-arvo on tärkeällä sijalla perustuslaissa.

Intian tiedotusvälineet ottavat aina mielellään esille taikauskoon liittyviä aiheita. Television keskusteluohjelmissa kiistellään kiivasti kansan uskomuksista. Ohjelmista tulee viihdyttävämpiä, kun mukana on avointa kädenvääntöä. Sanal toteaa hymyillen, ettei hänellä ole aina ohjelmissa kaikkia vastauksia. Hän on kuitenkin se harvinainen tutkimusta ja analyysia vaativa ääni ohjelmissa Tutkiminen on tärkeämpää kuin käsien pystyyn nostaminen.

” Äiti Amma vierailee Lähes Vuosittain suomessa Halailemassa Ihmi- siä. Poliitikot Esiintyvät Hänen kanssaan Uutisissa. Näitä vierailuja Käytetään Hy- väksi Rahankeräyk- sessä Intiassa.

RUKOUKSISTA 2,6 MILJOONAN EURON PALKKIO

EDAMARUKU KERTOO useista tapauksista, joissa kuuluisat henkilöt ovat olleet edistämässä huuhaata julkisuudessa.

Esimerkiksi auringonpimennyksiin liittyy sitkeä uskomus. Vanha kansa tietää, että ruoka muuttuu päivän pimetessä myrkylliseksi, kun käärme syö Auringon. Edamaruku ja joukko skeptikoita osallistuivat televisioohjelmaan, jossa he söivät onnellisesti voileipiä kesken pimennyksen. Kaikki selvisivät koettelemuksesta hengissä. Yksinkertainen demonstraatio laittoi monet ihmiset miettimään uudelleen uskomusten ja perinteiden taustoja.

Itseään kehuva pääministerin astrologi suostui kesken kiivaan väittelyn testiin televisiolähetyksessä. Kokeessa hänen olisi pitänyt lukea ihmisten tähtikarttoja ja kertoa ketkä heistä olivat hengissä tai kuolleita. Astrologi oli kehunut taitavansa sellaisen taidon. Kuitenkin hän yritti vakoilla testiin liittyviä tietoja. Hän yritti lahjoa Edamarukun avustajaa. Lahjonnan epäonnistuttua hän perui osallistumisensa kokeeseen.

Uuden painostuksen myötä ja julkisen nolaamisen uhan edessä astrologi suostui toiseen testiin. Toisessa testissä koeryhmä oli mukana televisio-ohjelman yleisössä. Astrologi väitti tähtikarttojen perusteella ensimmäisen miehen olevan onnellisesti naimisissa ja omistavan suuria maita. Mies oli juuri kokenut avioeron. Hänellä oli pieni maatila. Tulokset eivät olleet sen parempia muidenkaan koejäsenten kohdalla. Astrologi ei saanut enää ohjelman jälkeen entisen kokoista seuraajajoukkoa itselleen.

Ajankohtaisessa episodissa kuivuus on uhkaamassa maanviljelijöiden työtä. Kokonaiset sadot ovat katoamassa eteläisessä Karnatakan osavaltiossa, kun monsuunisadetta ei tulekaan ennustetulla tavalla. Viranomaiset taistelevat kuivuutta vastaan temppelien avustuksella. Paikallishallinnon Bharatiya Janata -puoleen edustajat ovat pyytäneet temppeleitä rukoilemaan sadetta. Hindutemppelit saisivat korvauksia rukoilemiseen käytetystä ajasta. Prosessin kuluihin varattiin 170 miljoonaa rupiaa (2,6 miljoonaa euroa).

NUORET OSAAVAT TEHDÄ SAMANLAISIA IHMETEKOJA KUIN GURUT

RATIONALIST INTERNATIONALIN toimintaan kuuluu nuorten valistaminen. Tiedeleireillä koululaisille opetetaan kriittisen ajattelun perusteita. Tietenkin esimerkkien kautta, kun heille paljastetaan yleisimpien taikatemppujen salat. Näin he osaavat itse tehdä samanlaisia ihmetekoja kuin kaukaisia kyliä kiertävät gurut. Vasta kaksitoistavuotias tyttö kykenee oppituntien jälkeen suorittamaan pyhien miesten ihmetekoja. Yksitoistavuotias poika osasi taivuttaa lusikkaa ”ajatuksen voimalla” televisiostudion edessä.

Nuorten esiintyminen tuo erinomaista medianäkyvyyttä, kun samoilla teoilla seuraajiaan hämmästyttäneet miehet alkavat punastella oppilaiden suoritusten jälkeen. Aikaisemmin maaseutua kiersi pieni rationalistien ryhmä, joka paljasti ihmetekojen salaisuuksia. Nyt samanlainen sanoma kiertää tehokkaammin nuorten levittäessä tervettä epäilyä perheilleen ja ystävilleen.

Työ on tuottanut tulosta. Rationalist Internationalin jäsenmäärä on noussut ensimmäisten vuosien 8000 jäsenestä jo 100 000 jäseneen. Tietotekniikan yleistyminen on tuonut skeptisen äänen yhä useamman luettavaksi ja kuunneltavaksi. Kotitietokoneet ovat vielä suhteellisen harvinaisia Intiassa, mutta uusien kännyköiden mahdollistama internet-yhteys on lisännyt selkeiden verkkosivujen suosiota.

Taloudellinen kasvu pakottaa luopumaan joistakin perinteistä. Edamaruku mainitsee maansa tunnetuimman ihmisoikeusongelman. Kastijärjestelmä on käytössä uskonnoista riippumattomilla tavoilla. Hindulaisuuteen perustuva ja Veda-kirjallisuudessa ensimmäistä kertaa mainitut kastit vaikuttavat myös katolisen kirkon piispojen valintaan Intiassa. Esimerkiksi vain yläkastin jäseniä asetetaan ehdolle tärkeisiin virkoihin kirkoissa. Uskonnoista riippumatta intialaiseen kulttuuriin kuuluu sitkeästi kastijärjestelmän noudattaminen.

Korkeakouluilla ei ole varaa karsia hakevia opiskelijoita kastijärjestelmän perusteella, sillä kysyntä korkeakoulutetuille ammattilaisille kasvaa vuosittain. Yläluokka ei haluaisi kastittomia osallistumaan yhteiskunnan tärkeisiin tehtäviin. Edamarukun kanta on selkeä: ”Nyt, jos koskaan, Intian täytyy panostaa tieteen edistämiseen.”

juha Leinivaara Ja Sanal Edamaruku.

SUOMESSA HYVINKIN KAKSI VUOTTA

PUHUESSAAN Euroopan ja Intian välisestä yhteistyöstä Sanal muistuttaa tärkeästä asiasta Skepsis ry:n kannalta. Euroopassa ei välttämättä ymmärretä, miten Intiassa suhtaudutaan länsimaiden antamaan tukeen.

Esimerkiksi äiti Amma, alkuperäiseltä nimeltään Sudhamani Idamannel, vierailee lähes vuosittain Suomessa halailemassa ihmisiä. Poliitikot esiintyvät hänen kanssaan uutisissa. Silloin vierailua käytetään hyväksi Intiassa. Länsimaissa halausta haetaan henkisen elämyksen takia. Intiassa äiti Amman seuraajille kerrotaan, että hänellä on kansainvälistä vaikutusvaltaa. Siksi liikkeen hyväntekeväisyys saa rahalahjoituksia monesta maasta. Rahavirtojen summat eivät ole tiedossa. Poliitikot ovat vaatineet useaan otteeseen tutkintaa liikkeen taloudesta, mutta toistaiseksi kukaan ei ole kehdannut aloittaa sellaista projektia. Yli 30 miljoonan ihmisen halaaminen ei siis olisi mennyt hukkaan.

Edamaruku kertoo, ettei Suomessa vietetty kesä haittaa merkittävästi hänen toimintaansa Intiassa. Hän pysyy ajantasalla internetin ansiosta. Sen kautta onnistuu televisio-ohjelmien haastatteluihin osallistuminen. Skypepuheluiden välityksellä Edamarukun ääni pääse kiertämään ympäri maailmaa. Aiheet eivät lopu kesken, sillä Intian poliitikoissa riittää taikauskoisia ihmisiä.

Edamarukun toiminta ei rajoitu pelkästään Suomeen. Puolalaiset, norjalaiset ja ruotsalaiset skeptikkojärjestöt järjestävät hänelle luontosaleja. Edamaruku aikoo kirjoittaa kaksi kirjaa kokemuksistaan. Ensimmäisessä kirjassa kerrotaan hänen ja pyhien miesten kohtaamisista. Uransa aikana Edamaruku on nähnyt runsaasti ihmeiksi väitettyjä tekoja, mysteereiksi markkinoituja huijauksia ja jopa hengenvaarallista huuhaata. Toinen kirja keskittyy Sanalin uraan yleisemmällä tasolla ja rationalismin nousuun Intiassa. Sanal arvioi, että hän voi hyvinkin olla vielä kaksi vuotta Suomessa.

Edamaruku ei ole väsynyt loppumattomaan urakkaansa. Eivätkä vastoinkäymiset ole lannistaneet häntä. ”Me muutamme Intiaa. Meidän täytyy tehdä se.”

Kuva Järvinen Risto K. :

sanal Edamaruku Luennoi Skepsikselle*** ***tieteiden Talolla 7. Marraskuuta Klo 18 Alkaen.

SKEPPONEN

Takaisin sisältöön




Ada Skepponen (sarjakuva)



Takaisin sisältöön




Homeopaatit taistelevat

Juha Leinivaara

”Arviointiraportin sanomaksi otetaan homeopatian turvallisuus – mitä


muuta sokeripillerit voisivatkaan olla – ja todennäköinen tehottomuus


lääketieteellisenä hoitomuotona. Tätä puolta ei kuitenkaan toisteta


homeopaattien levittämissä uutisissa.”


KOKO KESÄN HOMEOPATIA oli jollakin tapaa jonkin maan uutisissa. Homeopaattisten pillereiden myyminen kohtasi vastoinkäymisiä Iso- Britanniassa. Homeopaattiset sairaalat sulkivat oviaan ja parlamentissa asti puhuttiin riittämättömästä lääketieteellistä näytöstä. Homeopaattien vastaiskuna aloitettiin valistuskampanja homeopatian hyödyistä. Se ei kuitenkaan ole yhtä vakuuttavaa kuin skeptikoiden etsimä kunnollinen tieteellinen tutkimus homeopatian vaikutuksista.

Magneettimedia julkaisi kesän alussa mullistavan uutisen homeopatiasta: Sveitsin hallitus on laatinut homeopatialle suotuisan raportin. Virallinen taho oli siis kehunut homeopatiaa, ja siksi kyseinen hoitomuoto pitäisi ottaa vakavasti myös Suomessa. Sveitsiläinen raportti oli kuulemma ottanut aivan toisen kannan kuin Britannian parlamentin tutkintapaneeli kaksi vuotta sitten. Raportti on selkeästi homeopatian puolella.

Magneettimedia toteaa, että Sveitsi on erinomainen valtio arvoimaan kyseistä aihetta. Kattavimmaksi ja kokonaisvaltaisimmaksi arvioinniksi mainostettu raportti on tehty neutraalilla maaperällä. Ulkopoliittinen sitoutumattomuus rinnastetaan riippumattomaan lääketieteellisen tutkimukseen.

”Sveitsi tunnetaan pitkästä neutraalin suhtautumi- sen historiasta ja sitä on kunnioitettu pitkään puo- lueettomuudestaan. Sveitsin hallituksen raportit kiis- tanalaisista aiheista on syytä ottaa vakavasti, sillä taloudelliset ja poliittiset tekijät eivät niihin vaikuta samalla tavoin kuin muualla, huolimatta siitä, että kaksi viidestä maailman suurimmista lääkeyhtiöistä pitää päämajaansa Sveitsissä.”

MAAN YLISTÄMINEN on homeopaattien puolesta paikallaan, sillä raportti toteaa homeopatian olevan kustannustehokasta, hyvin toimivaa ja vailla sivuvaikutuksia. Raportissa suositellaan homeopatian lisäämistä Sveitsin kansallisen sairasvakuutuksen piiriin.

RAPORTTI ON VAIHTOEHTOHOITOJEN KANNATTAJIEN TUOTOS

MAGNEETTIMEDIA MAINITSEE Sveitsin hallituksen arvioineen homeopatian lääketieteellistä tehoa. Raportin kirjoittaneet tutkijat ovat perehtyneet kattavaan aineistoon. He kävivät läpi kymmeniä ihmiskokeita, kasvi- ja eläintieteellisiä tutkimuksia, meta-analyyseja sekä tulosaineistoa. Tutkimusten laatu, toteutus sekä yhteensopivuus homeopaattisten hoitoperiaatteiden kanssa otettiin myös huomioon.

Kohua aiheuttanut arviointiraportti valmistui jo vuonna 2006. Se päätyi uutisiin tänä kesänä Yhdysvaltojen tunnetuimman homeopaatin Dana Ullmanin ansiosta. Hän kirjoitti raportista kotisivullaan, josta se levisi sosiaalisessa mediassa ympäri maailmaa. Homeopaattien järjestöt levittivät tietoa Sveitsin hallituksen johtopäätöksestä.

Toisin kuin tuoreessa uutisoinnissa annettaan ymmärtää, ei raportti kuitenkaan ole Sveitsin hallituksen laatima. Sveitsin hallitus tilasi arviointiraportin viidestä vaihtoehtohoidosta. Hoitoihin kuuluivat perinteinen kiinalainen lääketiede, antroposofinen lääketiede, neuroterapia, yrttiterapia ja homeopatia. Raportilla selvitettäisiin kannattaisiko kansalaisten sairasvakuutuksessa toistaiseksi olevien viiden vaihtoehtohoidon olla korvattavia hoitoja vai ei.

Raportti on vaihtoehtohoitojen kannattajien tuotos. Raportin kirjoittaneet Gudrun Bornhöft, Peter Matthiessen, Ursula Wolf, Klaus von Ammon, Stephan Baumgartner, André Thurneysen, Marco Righetti ja Stefanie Maxion-Bergemann ovat kaikki jollakin tapaa kytköksissä vaihtoehtoterapioihin. Jotkut ovat homeopaatteja, toiset antroposofisen lääketieteen harjoittajia, kolmannet työskentelevät vaihtoehtohoitoja antavissa laitoksissa.

Tämä ei suoraan vaikuta siihen, ovatko heidän arvionsa homeopatiasta päteviä tai epäpäteviä. Kuitenkin vaihtoehtohoitojen suosiminen tulee esiin arviointiraportista. Raportti ei ole niin neutraalilla maaperällä kuin uutisissa väitetään.

Raporttia varten ei suoritettu mitään uutta kliinistä tutkimusta, vaan tekijät tarkastelivat toisten tekemiä yksittäisiä tutkimuksia ja meta-analyyseja. Kaikki tutkimusmateriaali oli suoritettu ennen vuotta 2004. Yksityiskohtaisissa kliinisissä tutkimuksissa ryhmä keskittyi pelkästään hengitystiehyiden tulehduksiin ja hengitystieallergioihin. Vaikka näillä kahdella alueella löydettäisiin positiivisia tuloksia, ei siitä vielä voitaisi laajentaa johtopäätöksiä laajemmalle alalle lääketieteessä.

Raportissa tarkasteltiin myös homeopatian kustannustehokkuutta. Kustannustehokkuudelle löytyi alustavasti suotuisia tutkimuksia, mutta jopa vaihtoehtohoitojen puolestapuhujat totesivat, että aihe vaatisi laajempia jatkotutkimuksia.

RAPORTIN ARVIOITA HOMEOPATIAN TEHOSTA ALENNETTIIN

LOPULTA RAPORTTI PÄÄTYI täydentävien hoitomuotojen ohjelman (Programm Evaluation Komplementärmedizin, PEK) tarkastettavaksi. On tarkempaa sanoa, että PEK:n lopullinen kanta homeopatian arviointiraportista vastaa Sveitsin hallituksen kantaa. Se on viimeisin arviointi vaihtoehtohoitojen tutkimuksista, lääketieteellisistä vaikutuksista ja käytettävyydestä osana terveydenhuoltoa.

PEK:n piti myös alunperin suorittaa itse kliinisiä tutkimuksia arvioitavana olevien vaihtoehtohoitojen lääketieteellisestä tehosta, mutta aikeesta luovuttiin rajoitetun ajan ja rahoituksen takia. Sen sijaan suoritettiin potilaiden tyytyväisyyskysely, jossa todettiin joka toisen homeopatiaa käyttäneistä olleen erittäin tyytyväinen hoitomuotoon.

PEK:n asiantuntijat kävivät läpi homeopatiaa käsittelevän arvointiraportin. Alkuperäisen raportin arvioita homeopatian tehosta meta-analyyseissa alennettiin. Yksittäisistä tutkimuksista vedettyihin johtopäätöksiin PEK asetteli myös enemmän varauksia. PEK oli samaa mieltä raportin kanssa siitä, että homeopatia olisi halvempi hoitomuoto kuin terveysasemien tavallinen tarjonta. Vaikka homeopaattien pitempi konsultointiaika toisi lisäkustannuksia, se tasaantuisi pienempien teknillisten kustannusten kautta. PEK ei kuitenkaan ottanut kustannustehokkuuteen varmaa kantaa, sillä asiasta ei ollut tarpeeksi pätevää tieteellistä tutkimusta.

Homeopatian todettiin olevan kansalaisten haluama vaihtoehto. PEK toteaa lopullisessa lausunnossaan homeopatian olevan erityisessä asemassa tieteellisen näyttönsä suhteen. Homeopatialle ei ole vieläkään ilmestynyt uskottavaa vaikutusmekanismia. PEK kirjoitti:

”Saatavilla olevan näytön positiivinen tulkinta näyt- tää ymmärrettävältä, kunhan näytölle ei vaadita poikkeuksellisen korkeita vaatimuksia, ottaen huo- mioon homeopatian alhaisen uskottavuuden vakiin- tuneen tieteellisen tiedon valossa. Erittäin skepti- set ihmiset eivät arvosta arvioitua näyttöä erittäin vakuuttavana.”

PEK ARVIOI kokonaisuutena homeopatian arviointiraportin olleen asenteellinen homeopatian eduksi ja ylioptimistinen tieteellisen näytön pätevyydestä. Arviointiraportin sanomaksi otetaan homeopatian turvallisuus – mitä muuta sokeripillerit voisivatkaan olla – ja todennäköinen tehottomuus lääketieteellisenä hoitomuotona. Tätä puolta ei kuitenkaan toisteta homeopaattien levittämissä uutisissa.

VAKAVIA PUUTTEITA VALMISTUSPROSESSISSA

KESÄN AIKANA Yhdysvaltain elintarvike- ja lääkevirasto toi esiin huonoja uutisia homeopatiasta. Virasto suorittaa tarkastuksia, jos ulkomaalainen lääketehdas valmistaa tuotteita, jotka päätyvät myyntiin Yhdysvalloissa. Tällainen tarkastusreissu Nelson&Co:n lääketehtaalle Lontoossa paljasti vakavia puutteita valmistusprosessissa.

Nelsonin valmistamat homeopaattiset pillerit eivät saaneet asianmukaisia merkintöjä purkkeihinsa. Sokeripillereiden pitoisuuksia ja määrää purkeissa ei tarkastettu. Terveyden kannalta suurin puute oli tuotantolinjalla lojuvat lasinsirpaleet. Sirpaleet olivat olleet toistuva ongelma tehtaalla. Tuotantolinja pyöri liian suurilla kierroksilla, sillä tarkastaja havaitsi noin joka kuudennen purkin jäävän vajaaksi.

Samoin sokeripillereiden annostus homeopaattisella nesteellä tuotti eri pitoisuuksia, eli kaikki sokeripillerit eivät kostuneet samalla tavalla tuotantoprosessin aikana. Sillä ei onneksi ole paljon väliä tuotteiden toimivuuden kannalta, sillä sokeripillereihin valutettu puhdas vesi haihtuu joka tapauksessa pois. Vaikuttavien aineiden homeopaattinen pitoisuus tarkoittaa sitä, ettei sokeripillereihin päädy vaikuttavia aineita. Yksikään homeopaatti ei ole valittanut Nelsonille toimimattomista tai huonolaatuisista homeopaattisista pillereistä.

Toinen merkittävä puute ilmeni joidenkin Nelsonin valmistamien homeopaattisten tuotteiden markkinoinnisa valmistajan verkkosivuilla. Yhdysvalloissa homeopaattisia tuotteita saa myydä itsehoitotuotteina. Lääkärien reseptejä ei tarvita, mutta jos mainonnassa käytetään selkeitä lääketieteellisiä terveysväittämiä tuotteiden vaikutuksista, niin lainsäädäntö astuu voimaan.

Nelsonin homeopaattisia tuotteita on tuotu Yhdysvaltoihin, joten Yhdysvaltojen lainsäädännön noudattamisen pitäisi olla tärkeää valmistajille. Toistaiseksi Nelsonin tuotteet on laitettu Yhdysvaltain elintarvikeja lääkeviraston ns. punaiselle listalle, eli ne takavarikoidaan maahan tuotaessa. Jos Nelson onnistuu tekemään virastoa tyydyttävät muutokset tehtaallaan, on edessä uusi tarkastus. Kaiken tämän keskellä saman lontoolaisen tehtaan homeopaattiset tuotteet ovat kelvanneet Iso- Britannian kauppoihin.

viiTTeeT:

http://www.magneettimedia.com/?p=8865 http://www.fda.gov/ICECI/EnforcementActions/ WarningLetters/2012/ucm314629.htm

UFO-TUTKIMUKSEN METODIIKKA on hämmästyttävän samantapainen lähes kaikilla ilmiötä tutkineilla: Haastatellaan yksittäisen tapauksen silminnäkijöitä ja analysoidaan ilmiön mahdollisesti jättämiä fyysisiä jälkiä, vaikkapa vaurioita kasvistossa.

Tietojen kokoilemisen ja selitysten etsimisen jälkeen ufotutkija laatii raportin, joka sitten arkistoidaan – joko selvitettyjen tai selvittämättömien tapausten mappiin. Tutkija siirtyy seuraavaan tapaukseen. Akateemisesta tieteestä on vaikea löytää aloja, joilla aineistosta tehtäisiin yhtä säästeliäästi yleistäviä johtopäätoksiä. Poikkeuksia ovat ehkä historiantutkimus ja jotkut liiketaloustieteen haarat.

Ufo-tutkimuksessa ei juuri voi tehdä kokeita. Poikkeuksena ovat abduktiosta eli sieppauksesta kertoneen ihmisen hypnoositutkimukset. Humanoidien sieppaamiksi väitetyt ihmiset ovat kertoneet hypnoosissa yllättävän yhdenmukaisia kertomuksia kokemuksistaan. Mutta, yllätys yllätys: suunnilleen kuka tahansa pystyy hypnoosissa tuottamaan tähän joukkoon mainiosti sopivia tarinoita.

Kokeellinen tutkimus on ufologiassa erittäin poikkeuksellista. Siinä suhteessa ala ei ole ainutlaatuinen. ”Oikeistakin” tieteistä monet ovat sellaisia, ettei kokeiden järjestäminen käy päinsä: ajatellaan vaikkapa tähtitiedettä, evoluutioteoriaa tai makrotaloustiedettä.

Näillä muilla aloilla toimii palkattuja ammattimaisia tutkijoita, joilla on perusteellinen koulutus tutkimusmenetelmissä. Ufologit ovat kuitenkin useimmiten vain innokkaita harrastajia. Oikeissa tieteissä vaihtoehtoisten teorioiden ennustuksia voidaan verrata systemaattisesti kerättyyn aineistoon. Jos teorian mukaan pulsarin pitäisi lähettää radioaaltoja, joita ei kuitenkaan havaita, on teoriassa vikaa.

KIINNOSTAVIMPIA UFO-TARINOITA ovat kertomukset toisen ja kolmannen asteen lähituntumista. Tällaiset tarinat ovat konkreettista todellisuutta, ja niistä on aloitettava, koska juuri mitään muuta kiinnostavaa ja analysointikelpoista aineistoa ei ole. Siis: ovatko silminnäkijät todella nähneet suunnilleen sitä mitä väittävät, vai ovatko he tietoisesti tai tiedostamattaan keksineet havaintojensa yksityiskohdat?

Lähes kaikki ilmiöt voidaan jakaa tyyppeihin tai kategorioihin, joilla on useita omintakeisia erityispiirteitä: karvaiset eläimet eivät lennä, eivätkä kiduksilla hengittävät juuri käy kuivalla maalla. Jos vuoressa on kraatteri, sen rinteiltä luultavasti löytyy laavaa. Jos teknisessä laitteessa on sähköjohto, sen sisältä löytyy käämejä paljon suuremmalla todennäköisyydellä kuin johdottomasta kojeesta.

Ufo-kertomuksissakin on runsaasti toistuvia yksityiskohtia: Ihmisen sähköjärjestelmiin tulee häiriöitä. Lentävät lautaset laskeutuvat hitaasti vaappuen, mutta nousevat syöksyen. Humanoidit ovat pienikokoisia, ja niin edelleen. Tietääkseni missään ei ole selvitetty, liittyvätkö jotkut silminnäkijäkertomusten säännölliset piirteet tilastollisesti toisiinsa.

Analyysia varten pitäisi kerätä kaikki saatavilla olevat uudehkot raportit lähituntumista. Mitä enemmän aineistoa onnistutaan kokoamaan, sitä parempi. Jos tapausten määrä on pitkälti yli sadan, voidaan huoleti siirtyä tutkimuksen seuraavaan vaiheeseen.

Seuraavaksi pitäisi muodostaa vertailuaineisto, joka tiedetään varmuudella mielikuvituksen tuotteeksi. Pyydetään vaikkapa paria sataa ihmistä keksimään mahdollisimman uskottava tarina aiheesta ”kun tarkkailin ufoa läheltä”. Hupitarinoiden kirjoittaminen olisi erityisesti kielletty. Juttujen pitäisi olla outoja, mutta mahdollisimman uskottavia.

Vertailuaineistoja voisi olla useitakin: vaikkapa normaalissa valvetilassa, pienessä humalassa ja hypnoosissa sepitetyt erikseen – ja vaikkapa yli 70-vuotiaiden ja alle 20-vuotiaiden laatimat erikseen. Koehenkilöille ei mielellään pitäisi kertoa aineiston täsmällistä käyttötarkoitusta etukäteen.

Sekä ”oikea” että ”sepitteellinen” aineisto kootaan samalla tavalla tietokoneelle. Koodaus voisi olla järkevintä tehdä sokkona: havaintokertomukset numeroaineistoksi muuttava henkilö ei saa tietää, kummasta aineistosta kukin tapaus on otettu.

Onko vaappuvan lentoradan ja pienikokoisen humanoidin esiintymisen tilastollinen vastaavuus voimakkaampi oikeassa vai sepitetyssä aineistossa? Sopiva menetelmä vastauksen esiin kaivamiseksi voisi olla Anova-analyysi, joka sofistikoidulla ristiintaulukointianalyysilla tunnistaa herkästi interaktiovaikutuksia.

Jos hurjimpien ufo-raporttien takana on joku todellinen ilmiö, pitäisi ”todellisessa” aineistossa vallita muuttujien välillä toisenlaisia ja useimmiten voimakkaampia tilastollisia vastaavuuksia kuin kuvitelluissa tarinoissa.

Karlo Kauko

lainaus Lehdestä Skeptikko 15, Syksy 1992 skeptikot Verkossa: www.skepsis.fi/julkaisuja/skeptikkolehti.aspx

KUTEN TUNNETTUA, olen skeptikko, jota siis on vaikea saada uskomaan vähintäänkin outoja väitteitä. Ainakin pitävät todisteet pitäisi saada. Tuossa jokin aika sitten sekaannuin kasvien kommunikointia käsittelevään keskusteluun. Muistelin niitä 70-luvulta peräisin olevia pseudotieteellisinä pidettyjä kokeita, joissa valheenpaljastuslaitteen avulla tutkittiin kasvien reagointia ympäristöön.

Laitteen toiminta perustuu yksinkertaisesti sähkönjohtavuuden mittaukseen, joka kasvin tapauksessa kertoo veden määrän muutoksista sen osissa. Eräässä kokeessa saman lajin kasvi tuhottiin toisen läsnä ollessa ja samalla seurattiin reaktioita. Kun toisen kasvin ”murhaaja” vietiin myöhemmin todistajakasvin luokse, reagoi tämä varsin vahvasti.

Niinpä, vanhoihin tietoihini vedoten pidin kasvien välistä kommunikointia lähinnä hölynpölynä, koska eiväthän ne edes pääse karkuun vaaran uhatessa. Sain keskustelussa vahvasti takkiini; nykytutkimusten perusteella kasvit havainnoivat ympäristöään ja jopa muistavat aistimalla kerättyä tietoa. Ne pystyvät kommunikoimaan ja toimimaan yhdessä vihollisiaan vastaan. Niinpä, tiede ja tutkimus etenevät sellaista vauhtia, ettei kalkkeutunut dissidentti pysy enää mukana, vaan tarttuu vanhaan turvalliseen ja hyväksi havaittuun. Ei kuitenkaan pitäisi keskustella asioista, mistä ei mitään tiedä.

MTV3:n Studio55 on kustantajansa mukaan yli viisikymppisten houkuttelevin verkkopalvelu. Se on kyllä ihan totta, käyn säännöllisesti siellä lukemassa ja ihmettelemässä, miten sivun toimitus julkaisee ihan mitä tahansa päättömiä väitteitä. Kuten, että ihminen voi lopettaa syömisen ja elää pelkällä valolla. Eihän hömppään uskomisesta ole mitään haittaa… paitsi että tietooni on tullut jo kaksi tapausta, joissa valoravintoa kokeil-

uheenjohtajan

lut nuori ihminen on laihtunut sairaalakuntoon.

Ketään heitä siihen kannustaneita ihmisiä ei kuitenkaan ole asetettu edesvastuuseen, vaikka kyse on vähintään rikoslain 21 luvun 13 § Vaaran aiheuttamisesta. ”Joka tahallaan tai törkeällä huolimattomuudella aiheuttaa toiselle vakavan hengen tai terveyden vaaran, on tuomittava, jollei teosta muualla laissa säädetä yhtä ankaraa tai ankarampaa rangaistusta, vaaran aiheuttamisesta sakkoon tai vankeuteen enintään kahdeksi vuodeksi.”

Elokuun alussa jännitin, päädynkö minäkin Marsin pinnalle, ihan kirjaimellisesti. NASA:n Curiositymönkijän mukana on mm. mikrosiru, jossa on niiden ihmisten nimet, jotka aikanaan mukaan halusivat kirjautua. Eipä minullakaan muuta mahdollisuutta avaruusmatkailuun ole tarjottu, joten osallistuin sitten ainakin nimelläni, joka jää ikuisiksi ajoiksi Marsin pinnalle.

Odotan tältä mönkijältä yllätyksiä. Itse asiassa suurin yllätys minulle olisi, jos se ei löytäisi merkkiäkään edes menneisyyden elämästä. Onhan planeettaa sentään joskus meri peittänyt; märissä unissani kallioiden kerrostumista löytyy jopa suuria eliöiden fossiileja!

Vuoden 2011 viimeisessä palstassani ennustin tällä tavalla: ”Ehkä uusi [korvavalo]mainos, vai oliko se -tutkimus, ilmestyy jälleen ensi syksynä.” Niinhän siinä sitten kävikin, joten aloitan neuvottelut Skepsiksen tarjoaman 10 000 euron palkkion lunastamisesta.

Elokuun lopussa julkaistu ”Valkeen” tutkimus väittää, että korvakäytävän kautta annettu kirkasvalohoito parantaa myös terveiden ihmisten suorituskykyä ja mielialaa. Uutisoinnissa korostettiin, että tulokset julkaistiin oikein ”Helsingissä tiedekonferenssissa”!

Uutisissa ei kuitenkaan mainittu, että Valkee Oy oli konferenssin sponsori.

Kieli on ihmisen vahvin lihas. Vai onko?


VIIME KEVÄÄNÄ PÄÄTIN haastaa itse itseni ja ryhtyä myytinmurtajaksi. Jotta projekti olisi oikeasti haasteellinen, päätin että myytti ja sen kumoaminen pitää sopia yhteen twiittiin, eli 140 merkkiin. Mukaan piti vielä mahtua etuliite ”päivän myytti” sekä hastag #myytit.

Urakka alkoi 12.5. ja jatkui sata päivää. Homma onnistui hyvin, joskin se oli paljon työläämpää kuin osasin odottaa. Alku sujui helposti, mutta päivien kuluessa myyttien purkaminen kävi vaikeammaksi ja vaikeammaksi. Ei siksi, ettei maailma olisi pullollaan väärinkäsityksiä ja uskomuksia vaan siksi, että 140 merkin rajoituksella moni uskomus ja myytti oli vain mahdotonta purkaa.

Kiitän Skepsiksen varapuheenjohtaja Otto J. Mäkelää, joka ansiokkaasti käänsi kaikki myytit englanniksi ja julkaisi ne omalla Twitter-janallaan.

JEESUS TULEE, OLETKO VALMIS?

SEURAAVASSA täneet myytit.

Parasta antia tyt uskomukset monet suhtautuivat väittelyä herätmiten lujassa tie-

vastahakoisesti ja todisteisiin. ENITEN KESKUSTELUA ja koko projektissa oli se, ihmisissä ovat ja miten

esitettyihin lähteisiin

”Hiki haisee yököttävälle.” Todellisuudessa hiki itsessään ei haise, vaan haju syntyy iholla olevista bakteereista.

”Luomu maistuu paremmalta.” Luomun eduista voidaan aina väitellä, mutta makueroa ei ole kaksoissokkokokeissa todettu.

”Hitler vihasi juutalaisia pienestä pitäen.” Hitlerin juutalaisviha alkoi vasta I maailmansodan jälkeen.

”Sähköallergia on lisääntynyt voimakkaasti.” Todellisuudessa sellaista sairautta kuin sähköallergia ei ole olemassakaan.

”Peseytymättömyys aiheuttaa aknea.” Todellisuudessa liika peseytyminen altistaa aknelle jopa enemmän.

”Minulla on kotona banaanipuu.” Valehtelet, sillä banaani ei kasva puussa. Oikea termi on banaanikasvi.

”Napoleon oli lyhyt mies.” Todellisuudessa Napoleon oli omana aikanaan hieman keskimittaista ranskalaismiestä pidempi.

”Bermudan kolmio.” Bermudaan oikeasti 1945 kadonneet viisi pommittajaa löytyivät 1991. Loput tarinat ovat vain tarinoita.

”Kiinan muuri on ainoa ihmisen luomus, joka näkyy avaruuteen.” Astronautit kiistävät väitteen yksiselitteisesti.

”Einstein reputti matematiikan koulussa.” Lyhyesti: ei reputtanut. Ei tiedetä, mistä moinen uskomus on alkanut.

”Unissakävelijää ei saa herättää.” Ainoa, mitä yllättävästä herätyksestä voi seurata, on hämmennys ja säikähtäminen.

”Koraani lupaa 72 neitsyttä marttyyreille.” Koraani lupaa kyllä neitsyitä, mutta kaikille, eikä lukua 72 mainita missään.

”Punainen väri ärsyttää härkiä.” Härät ovat värisokeita ja ärsyyntyvät matadorin viitan liikkeestä, eivät sen väristä.

”Kieli on ihmisen vahvin lihas.” Ei ole, vaan voimalla mitattuna pakaralihas ja suhteutettuna ulompi puremalihas.

”George Washington käytti puisia tekohampaita.” Hänellä oli kyllä tekohampaat, mutta ne eivät olleet puiset.

”Lepakot ovat sokeita.” Lepakot suunnistavat kaikuluotauksella, mutta eivät käytä sitä näön sijasta vaan sen rinnalla.

”James Watt keksi Kone oli keksitty tä kuuluisan ja

höyrykoneen.” jo liki 100 v. ennen, mutta Watt teki siikaupallisen.

”Jeesus syntyi 25.12.” Tästä ei ole olemassa ainuttakaan todistetta, joka kestäisi minkäänlaista kriittistä tarkastelua.

”Sokeri saa lapset sekaisin.” Sokerihumala on tutkimusmielessä pelkkä myytti, joka elää vanhempien korvien välissä.

”Alkoholi tuhoaa aivosoluja.” Alkoholi vaikuttaa negatiivisesti aivojen toimintaan, mutta ei tuhoa sieltä mitään.

”Taisteluni-kirjat on kirjoitettu Hitlerin sanelusta.” Hitler kirjoitti kirjat pääosin itse Landsbergin vankilassa.

”Suurin osa ruumiin lämmöstä haihtuu pään kautta.” Todellisuudessa pään kautta haihtuu vain 10 % lämmöstä.

”Treenillä voi polttaa päivän kalorit.” Kovalla treenillä poltat 30% päivän kaloreista. Loput kuluvat elimistön perustoimiin.

”Mahan muodosta voi päätellä onko tulossa tyttö vai poika.” Tämä typerä uskomus keskustelupalstoilla.

elää edelleen äitien

”Jeesus tulee, oletko valmis.” Kampanja on kestänyt jo niin kauan, että epäilen vahvasti, että kaveri ei ole tulossa.

”Vanhemmat ihmiset tarvitsevat vähemmän unta.” Vanhuus tuo usein uniongelmia, mutta se ei vähennä unen tarvetta.

”Kofeiini auttaa selviämään humalasta.” Tämä uskomus elää korvien välissä. Darrassa nautittu kahvi ei tee sinua ajokuntoiseksi.

”Looginen vasen ja tunteellinen oikea aivopuolisko.” Aivot toimivat kokonaisuutena, eikä puolikkaina valikoiden tehtäviä.

”Aku Ankka kiellettiin Suomessa, koska Akulla ei ole housuja.” Tarina on ankka vaikka Akulla politisoitiinkin 70-luvulla.

”Kameli kerää kyttyröihinsä vettä.” Yleinen harhakäsitys. Kyttyrään kerääntyy vararavintoa eli rasvaa, ei suinkaan vettä.

”Migreeniin kuuluu voimakas päänsärky.” Yleensä kyllä, mutta migreenikohtaus voi tulla myös ilman päänsärkyä.

”Anaboliset steroidit pienentävät penistä.” Ei minulla ainakaan… Ei kun siis, eivät pienennä minkään lähteen mukaan.

PUOLALAISET OVAT INNOSTUNEET manaamaan pois pahoja henkiä. Ilmiö on paisunut Puolassa niin hurjaksi, että maahan on perustettu maailman ensimmäinen yksinomaan manaamiseen keskittyvä lehti. Egzorcysta-lehden ensimmäisessä numerossa kerrotaan muun muassa, että Saatana on todellinen.

VAN HALEN -KITARISTI Eddie Van Halen joutuu puoleksi vuodeksi sairauslomalle, mutta hänen uskotaan paranevan entiselleen. National Enquirer -lehden mukaan 57-vuotiaan kitaristin kohtaloksi oli koitua sitruunamehupaasto eli master cleanse -dieetti. – Dieetissä korvataan normaali ruokavalio veden, sitruunamehun, vaahterasiirapin ja cayennepippurin sekoituksella.

TAMPEREEN TYÖVÄENOPISTON kurssitarjonta yllätti Tampereen kaupungin apulaispormestarin Olli-Poika Parviaisen, eikä suinkaan positiivisesti. Facebook-sivullaan Parviainen ihmetteli kursseja ”Miten saat naiset ihastumaan itseesi”, ”Karma-astrologia”, ”Enneagrammikurssi” ja ”Asteroideja ihmissuhteissa”. – Parviaisesta on ongelmallista, että verovaroja käytetään hömppään.

NETTIHUUTOKAUPPA EBAYN listoilta löytyy kauppatavaraa laidasta laitaan. Valikoima on kuitenkin kaventumassa, sillä loitsujen ja taikaesineiden myyminen aiotaan kieltää. Rajaus on lisätty kaupan päivitettyihin käyttöehtoihin. Kielletyiksi myyntiartikkeleiksi luetellaan muun muassa loitsut, kiroukset, rukoukset, siunaukset ja taikajuomat.

MIKSI UNIHALVAUKSEN AIKANA ei voi liikkua tai huutaa apua? ”Unen REM-vaiheessa kehon poikkijuovaiset lihakset ovat halvaantuneessa tilassa. Unihalvauksessa halvaustila jatkuu, vaikka ihminen on hereillä. Kyse on ilmeisesti aivorungosta peräisin olevasta ilmiöstä, mutta sen tarkkaa syytä ei tiedetä.” Millaisia hallusinaatiot ovat? ”Moni kokee pahan läsnäoloa. Jotkut näkevät olemattomia hahmoja tai tuntevat, että heitä kosketetaan. Huoneessa voi liikkua myös utuisia ihmishahmoja, avaruusolentoja tai isoja hyönteisiä. Jotkut kuulevat myös ääniharhoja. Ne eivät kuitenkaan ole pään sisäisiä viestejä, jotka käskevät tekemään jotakin, kuten joissakin mielenterveyden häiriöissä.”

PYRIN KERÄÄMÄÄN mahdollisimman suuren arkiston reptiliaanikokemuksia. Julkaisen nämä kokemukset internetissä ja suunnitelmissa on myös aikanaan painattaa niistä kovakantinen kirja, jota jaetaan ilmaiseksi Suomen kouluihin, kirjastoihin ym. julkisiin laitoksiin. – Reptiliaanin tunnistaminen on hyvin vaikeaa; kuitenkin liskohumanoidin on hyvin vaikea pysyä jatkuvasti ihmishahmoisena. Matelijamaisia piirteitä saattaa välähtää näkyville, mikäli olennon keskittyminen herpaantuu. Epäiltyjen tutkiminen hidastetulta videolta lähikuvana on tehokkaaksi havaittu keino. Silmien muuttuminen viiruiksi on hyvin tavanomaista. Reptiliaanien ruokavalio koostuu pelkästään lihasta. Kuun kääntöpuolella olevassa laboratoriossaan ne kykenevät ylivertaisen teknologiansa avulla viljelemään keinotekoista lihaskudosta, mutta ne suosivat oikeaa lihaa (mieluiten ihmisen) milloin vain kykenevät. Myös niiden seksinhimo on kyltymätön, kuten Raamattu todistaa.

MONI EI USKO HOROSKOOPPEIHIN, mutta voisikohan niissä sittenkin olla pientä perää? – Oletko oinas vai skorpioni? Asia ei ole aivan merkityksetön kulutusluottoihin erikoistuneen virolaispankki Bigbankin teettämän tutkimuksen mukaan, sillä se on analysoinut asiakkaitaan heidän takaisinmaksukykynsä ja horoskooppimerkkinsä mukaan. Erityisen hyvin kulutusluoton maksaa takaisin oinaan merkissä syntynyt, jonka kerrotaan olevan itsevarma ja yritteliäs merkki. Oinaan lisäksi muita erityisen täsmällisiä ihmisiä ovat leijonan, jousimiehen ja ravun merkissä syntyneet. Huonoimmin raha-asiansa hoitavat skorpionit ja vaa’at.

RAËLILAISUUDEN, Ranskassa alkunsa saaneen ufo-uskonnon, edustajien levittämät julisteet herättivät mielipahaa Sveitsissä vuonna 2001 siinä määrin, että Neuchâtelin kantonin poliisi päättii kieltää ne kokonaan. Viranomaisten mukaan julisteet olivat uhkana yleiselle järjestykselle, sillä niiden katsottiin puhuvan ihmisten kloonaamisen ja vain älyköille kuuluvan vallan puolesta. Teoriassa uskonnon harjoittajien katsottiin kannattavan myös pedofiliaa ja insestiä. Raëlilaiset, joiden mukaan avaruusoliot loivat maan, puolestaan lähtivät taistoon sananvapautensa puolesta. – Oikeuden mukaan sveitsiläiset viranomaiset eivät rikkoneet uskovaisten oikeuksia kieltäessään kyseenalaiset, avaruusolentojen viestiä levittäneet julisteet.

HOTELS.COM-SIVUSTO on kerännyt haamujen valtaamia hotelleja. – Hotel Queen Mary, Long Beach, USA on entinen valtamerialus, jossa on legendan mukaan kuollut 1500 ihmistä. Laivan historiasta liikkuu useita yliluonnollisia tarinoita: laivan kokista esimerkiksi kerrotaan, että ruoan tasoon tyytymätön miehistö työnsi hänet uuniin ja poltti hänet. – Merimiehet kertovat, että laiva on ollut kirottu siitä asti, kun Hitler lupasi suuren palkkion sille, joka pystyy upottamaan laivan. – Napa River Inn, USA, rakennettiin alun perin vuonna 1885, ja se toimi myllynä vuoteen 1975 asti. Entinen omistaja Robert Keig tappoi itsensä. Hänen vaimonsa huhutaan yhä kummittelevan hotellissa. Rouva Keig lukitsi itsensä huoneisiin 207 ja 208 odottamaan omaa kuolemaansa. Henkilökunta kertoo, että huoneiden ovet yhä avautuvat ja sulkeutuvat omia aikojaan, vaikka huoneissa ei olisi ketään.

TYTTÖOPPILAIDEN JOUKKOSAIRASTUMISET levittävät pelkoa Afganistanissa. Sadat tytöt ovat saaneet koulussa kummallisia oireita, joiden aiheuttajaa ei tiedetä. Viranomaisten mukaan Taleban-liike on myrkyttänyt koulujen ilman ja veden, koska se vastustaa tyttöjen koulunkäyntiä. Myrkyllisistä aineista ei kuitenkaan ole löytynyt mitään todisteita. Maailman terveysjärjestö WHO teki testejä yli 30 koulussa ja otti oppilailta verija virtsanäytteitä. Mistään ei löytynyt viitteitä myrkyistä. Kummallista on myös se, että opettajista vain muutama on oireillut. WHO:n mukaan todennäköisin selitys oireille on joukkohysteria, psykologinen tila, joka johtuu siitä, että tytöt ovat joutuneet elämään sotaoloissa koko ikänsä. Ilmiö tunnetaan myös nimellä psykogeeninen epidemia. Siinä yhden ihmisen oireet leviävät laajempaan väkijoukkoon.

HOLLYWOODIN UNELMAPAREIHIN lukeutuneet Tom Cruise ja Katie Holmes nousivat vastikään otsikoihin avioeronsa takia. – Heillä on yhteinen Suri-tytär, jonka huoltajuus meni ilman suurempia taisteluja lapsen äidille. Avioeron syyksi spekuloidaan Tom Cruisen suosimaa skientologia-uskontoa, johon tähtinäyttelijän epäiltiin käännyttävän myös pariskunnan Suri-tyttären. Nyt skientologit ovat antaneet lausunnon, joka voi kummeksuttaa entisestään supertähden seuraajia. Uskontokunnan edustajien mukaan kuuluisalla näyttelijällä on nimittäin salaisia erikoisvoimia. 30 vuotta skientologiaa harjoittanut Cruise on läpäissyt jo useita uskonnon tasoja, joilla uskovalle aukeaa uutta tietoa. Mies on päässyt jo korkealle tasolle, jonka ansiosta hän on saanut haltuunsa myös psyykkisiä voimia. Skientologien mukaan Cruise on muun muassa telepaattinen ja pystyy siirtämään esineitä mielensä voimalla. Tähtinäyttelijä voi halutessaan myös lähteä kehostaan tai kontrolloida ihmisten ja eläinten käyttäytymistä.

MONET PSYKOLOGIT USKOVAT, että valehtelijan voi tunnistaa hänen silmistään: tutkijat uskoivat pitkään, että yläoikealle katsova ihminen valehtelee, kun taas ylhäälle vasemmalle katsovaa ihmistä pidettiin rehtinä totuuden puhujana. – Silmien liikkeiden ja ajattelun yhteyttä on käytetty hyväksi mm. neurolingvistisessä ohjelmoinnissa (NLP). Skotlannissa Edinburghin yliopistossa ja Englannissa Hertfordshiren yliopistossa tehdyt tutkimukset romuttavat kuitenkin nämä teoriat: psykologian professori Richard Wisemanin mukaan silmien liikkeistä ei voi päätellä yhtään mitään ainakaan sen suhteen, valehteleeko puhuja vai ei. Tutkijat testasivat teoriaa videoimalla vapaaehtoisia, kun he puhuivat. Osa puhui totta, osa valehteli. Videoita näytettiin toiselle ryhmälle, jonka jäseniä pyydettiin päättelemään valehtelijat vain silmien liikkeiden perusteella. Tutkijoiden mukaan mitään yhteyttä silmien liikkeiden ja valehtelun välillä ei havaittu. Tutkimustulokset on julkaistu Public Library of Science ONE -verkkojulkaisussa.

VALTAMERISTÄ VASTAAVA VIRASTO National Oceanic and Atmospheric Administration on ilmoittanut Yhdysvalloissa julkisesti, ettei merenneitoja ole olemassa. Britannian yleisradioyhtiön BBC:n mukaan viranomaiset päätyivät julkaisemaan internetsivuillaan tiedotteen omalaatuisesta asiasta sen jälkeen, kun Animal Planet -kanavalla esitetty ohjelma merenneidoista sai muutaman yhdysvaltalaisen ottamaan yhteyttä viranomaisiin. Toukokuussa esitetyssä ”Merenneidot: Ruumislöytö” -ohjelmassa kerrottiin merenneitoihin liittyvistä tarinoista, mutta jotkut katsojista luulivat ohjelmaa tieteelliseksi dokumentiksi. - Todisteita merenneidoista ei ole koskaan löydetty, viraston julkaisemassa tiedotteessa vakuutetaan.

www.twitter.com/poskiparta kirjoittaja On Palkittu Taikuri, Mentalisti ja Skeptinen Luennoitsija

Ihme juttuja

Kiuruveden ufo - Valokuvauskisan voittaja

	Ali Hukkanen, Kiuruvesi. Hieno, vaikuttava. Tunnelma löydetty reippaalla rajauksella ja iltahämärään sattuneella havainnolla. Järven pinnassa näkyvä heijastus vahvistaa todentuntua kuvassa, jota puu kehystää hienosti.



Kiuruveden

Skepsis ry:n ja Skeptikko-lehden järjestämän suuren ufo-


valokuvauskilpailun voitti Ali Hukkanen Kiuruvedeltä.


Kilpailuun lähetettiin kaikkiaan 123 kuvaa.


EXTRATERRESTRIAALISET avaruusalukset ovat selkeästi hakeneet design-oppia maapallolta. Sen verran usein kisakuvien lentävät lautaset muistuttivat pölykapseleita, ilmankostuttimia, vesitorneja ja palohälyttimiä. Kuvien tekninen taso vaihteli kilpailun tuomarin Jouni Kallion mukaan suuresti. Kärkiviisikon ulkopuolelle jäi kuitenkin monta taidokkaasti napattua ufo-kuvaa, joista puuttui tunnetta herättävä tunnelma, tarina tai koukku.

Kilpailun voittaja Ali Hukkanen on 21-vuotias elektroniikka-asentaja, joka on harrastanut valokuvausta ja kuvamanipulointia 17-vuotiaasta lähtien. Kilpailukuvaan hän halusi klassikoksi muodostuneen lautasta muistuttavan lentävän lautasen. Tämä syntyi kätevästi kaksi lautasta valkoista taustaa vasten päällekkäin kuvaamalla. Lautasen editoinnin jälkeen hän upotti sen valitsemaansa taustakuvaan. Lopputulos miellytti häntä, joten hän päätti lähettää kuvan kilpailuun.

SKEPTIKKO JULKAISEE seuraavassa viisi parhaaksi valittua ufo-kuvaa, kunnimaininnan saaneen kuvan sekä erinäisiä muita kilpailuun lähetettyjä mielenkiintoisia kuvia. Lehden seuraavassa numerossa nähdään loput otokset kilpailun kuvasadosta.


	Jesse toitu, hieno en objektien vaan komeasti.



Weckroth, Tampere. Eleettömästi dokumenalus tyylikkäässä kuvassa. Tutumpien lentävituoma hitchcockmainen tunnelma sopii ku-


	Urpo ja tarina konevian yli. tallennettua



Hietala, Polvijärvi. Tässä otoksessa huumori kantavat aluksen teknisen alkeellisuuden ja selvän

Toisin kuin valtaosissa kuvista, tähän on saatu sekä lautasen että katsojan liike.


	Mikko Laitinen, Varkaus. Ehdottomasti yksi kisan teknisesti taidokkaimmista kuvista. Kaappauksen tunne välittyy varsinkin avuttomana leijuvasta koirasta.



	Pasi Nieminen, Kuopio. Yksi kisan upeimmista tunnelmista. Sinertävän usvan keskeltä nousee alus, joiden samankaltaisuudesta itäsuomalaiseen maamerkkiin voimme olla ylpeitä: savolainen design on selvästi levinnyt jo intergalaktisesti!





Kunniamaininta Timo-Pekka Metsälä, Espoo. Havainnot vesitorneja muistuttavista ufoista ovat kisakuvien perusteella ilmeisen tavallisia (voimme vain arvailla, ovatko alusten suunnattomat tankit täynnä polttoainetta vai muumilimua). Hauskasti keinahdellen saapuvat planeetanvaltaajat saapuvat kaupunkiin kuvassa, jonka arkisuus lisää todentuntua. Hauskana yksityiskohtana varoitus muusta vaarasta.

Eva-Maria Söderholm, Velkua.

Topias Puumalainen, Ylämylly. Skeptikko 22

Jussi Kaakkinen, Helsinki.

Vesa Huttunen, Raahe.

Jari Turunen, Kerava.

Erik Lauraeus, Haarajoki.

Anne Tamminen, Helsinki.

Niko Kiiskinen, Jyväskylä.

Hanna Poropudas, Oulu. Skeptikko 24

Kahvinmyynnillä Bemarin omistajaksi?

Aleksi Tukiainen

omistajaksi?

”Kun aluksi saa hankittua tietyn määrän omia asiakkaita ja värvättyä mukaan uusia partnereita, on oma alalinja valmis ja kyseinen Zinzinon jälleenmyyjä voi paukutella henkseleitään ja elellä leveästi linjasta nousevien provisiotulojen ja bonusten avulla.”

KOKO VERKOSTOMARKKINOINTI oli minulle vielä harmaata aluetta pari kuukautta sitten. Olen niin nuori, että Seven, Move Networks ja Better Life eivät olleet minulle vielä tuttuja nimiä. Kuulin Zinzinostakin vasta heinäkuun lopussa ystäväni kautta ja luin sen jälkeen aiheesta blogikeskusteluja, yritystietoja ja Zinzino AB Ser. B -pörssiyhtiön julkaisemia lukuja.

Muutaman tunnin lueskelun tuloksena suosittelin ystävääni unohtamaan asian. Zinzinon piti minun osaltani olla siinä. Kuitenkin elokuun alussa vanha tuttavani otti minuun yhteyttä ja halusi nähdä pitkästä aikaa (olin itse yrittänyt tavata häntä Helsinkiin muuton jälkeen ja se ei aikaisemmin onnistunut).

Ajasta ja paikasta sovittiin – meidän piti nähdä Helsingin Kampissa. Käymättä läpi yksityiskohtia päädyin kuitenkin hotelli Presidenttiin kuuntelemaan liiketoimintakoulutusta (Business Partner Seminar – BPS), jossa Zinzinon toiminnan luonne, laajuus ja tulevaisuus alkoi valjeta minulle.

OSALLISTUMISMAKSUT HAUDATTU TUOTTEIDEN KATTEISIIN

VERKOSTOMARKKINOINTI ON MYYNTITAPA, jossa tuotteiden markkinoinnin hoitaa itsenäisistä jälleenmyyjistä koostuva verkosto. Verkostomarkkinointiyrityksellä ei ole kiinteää myyntipaikkaa, vaan kauppaa käydään tuttavien kotona, työpaikoilla, hyväntekeväisyystilaisuuksissa jne. Verkostomyyjä on yleensä itsekin markkinoimansa tuotteen käyttäjä, joka suosittelee ja välittää sitä pienelle asiakaspiirille ja kouluttaa jälleenmyynnistä kiinnostuneet asiakkaansa tekemään samoin. Nämä kouluttavat edelleen omia asiakkaitaan jälleenmyyjiksi ja luovat siten omaa verkostoaan.

Verkostomarkkinointi eroaa pyramidipelistä siten, että siinä uuden jälleenmyyjän eli partnerin tulot koostuvat tuotteista saatavista provisioista eivätkä partnerin värväämien uusien partnereiden osallistumismaksuista. Käytännössä näiden kahden eroja on erittäin vaikeaa todentaa, koska jokaisen partnerin verkosto on erilainen ja tutkimiseen tarvittaisiin verkoston kaikkien asiakkaiden ja partnereiden tiedot.

Zinzinossa osallistumismaksut on haudattu osaksi tuotteiden katetta sekä koulutustilaisuuksien ja koulutusmateriaalien hintoja.

”KASVETAAN UNELMIIN”

HELSINGIN SOKOS HOTEL PRESIDENTIN kokoushuoneessa pidetty Zinzinon liiketoimintakoulutus oli täynnä ihmisiä. Tunnelma oli hurmoshenkinen ja esiintyjien puhe erittäin tunteisiin vetoavaa: he markkinoivat toimintaansa mahdollisuutena ”tehdä omaisuus osa-aikaisesti” ja ”päästä pois oravanpyörästä”.

Tienaamisen helppoutta Zinzinossa perusteltiin mm. sillä, että niin monet ihmiset maailmassa juovat kahvia eri muodoissaan. Mitä voisikaan siis olla helpompaa myydä kuin kahvia ja kahvinkeittimiä? Lisäksi Zinzinotoimintaa voi vieläpä harjoittaa päivätyön ohessa: se ei ole sidottua aikaan ja paikkaan.

Hurmoshenkisyys oli skeptikolle luotaantyöntävää, jopa absurdia, mutta suurin osa yleisöstä nyökytteli hyväksyvästi ja antoi raikuvia aplodeja lavalla myyntipuhettaan pitäneille ”verkostomarkkinoinnin supertähdille”. Esittelijät – kaikki nuorehkoja miehiä – erottuivat joukosta liioitellun siistin ulkoasunsa ansiosta: heillä oli siistit kengät, hiukset, tummat puvut päällään ja jokaisella rintamuksessa kultainen pinssi merkkinä siitä, että he ovat saavuttaneet tietyn tason Zinzino-hierarkiassa.

He esiintyivät itsevarmuutta uhkuen ja kertoivat ontuvia vitsejä, joilla saivat selkeästi yleisön puolelleen. He selittivät myös avoimesti olleensa itse monenlaisissa töissä, kuten rakennus- ja varastoalalla ja että ”lukiot on käyty, mutta sen jälkeen koulu ei kiinnostanut”. Elämä näytti siis toivottoman ankealta, kunnes pelastus löytyi Zinzinotoiminnasta! Ja nyt he ovat täällä, jonkin hienolta kuulostavan partneritason, kuten ”Director” tai ”Crown”, saavuttaneina kertomassa kuulijoilleen, että ”jos mekin pystyimme, tekin pystytte”.

Harhaanjohtava oli sana, joka nousi kerta toisensa jälkeen mieleen esiintyjien puheita kuunnellessa. Puhuttiin autobonuksesta, jolla on mahdollista saada pihatielleen komeilemaan uusi, musta Audi, Mersu tai Bemari. On mahdollista saavuttaa taloudellinen riippumattomuus tai olla jopa täysin velaton passiivisten tulojen ansiosta.

Tällä tarkoitettiin verkostomarkkinoinnin ”hienoutta”: kun aluksi saa hankittua tietyn määrän omia asiakkaita ja värvättyä mukaan uusia partnereita, on oma ”alalinja” valmis ja kyseinen jälleenmyyjä voi paukutella henkseleitään ja elellä leveästi alalinjasta nousevien provisiotulojen ja bonusten avulla.

Partnereihin luodaan siis haave mahdollisuudesta vetäytyä pois työelämästä ja elää sitä elämää, josta normaali työläinen voi vain haaveilla.

”MARKKINOIDEN PARASTA KAHVIA”

MARKKINOINNIN HARHAANJOHTAVUUDEN LISÄKSI esittelyssä häiritsi se, miten vähän varsinaiselle tuotteelle eli kahville annettiin painoarvoa. Jossain vaiheessa BPSkoulutusta käytiin läpi erilaisia kahvilaatuja ja keittimiä, niiden ominaisuuksia ja hintoja ja valmistajayritysten taustoja. Näiden osuus koko koulutuksesta oli kuitenkin häviävän pieni.

Esittelijät totesivat vain, että ”kukapa ei haluaisi juoda parempaa kahvia kuin ennen”. Perusteluksi riitti keksityn kuuloinen tarina erään esittelijän isästä, varsinaisesta kahviasiantuntijasta, joka oli heti maistettuaan vaihtanut edellisen, kalliin espressokeittimensä Zinzinon myymään tuotteeseen. Noin puolessavälissä pidetyn tauon aikana kävin maistamassa erään automaattikeittimen tuottamaa espressoa, joka ei minussa saanut aikaan riemunkiljahduksia tai euforista nautinnon tilaa, jota esittelijät lupailivat.

Ainoa syy, miksi Zinzinon tarjoamat tuotteet ovat ainutlaatuisia, on Zinzinon sopimus Malongo-nimisen valmistajan kanssa. Se takaa heille yksinoikeuden laitteiden myyntiin ja Rombouts-nimisen kahvinvalmistajan kahvin jakeluun kaikissa maissa, missä se toimii.

Toki tuote on siis ainutlaatuinen, mutta käyttämällä hieman Googlea huomaa, että esimerkiksi ”Oh Disco” -espressokeitintä myydään Ranskassa hintaan 155 € ja Zinzinolta hintaan 499 €. Huima hintaero ei selity millään alennuksilla tai tulli- ja kuljetusmaksuilla.

WHY SO SERIOUS?

LÄHDIN ESITTELYSTÄ HUVITTUNEENA, mutta mietteliäänä. On toki matemaattinen mahdottomuus, että sekä pyramidin ala- että yläosat yhtäaikaisesti toteuttavat unelman taloudellisesta riippumattomuudesta, mutta kaikki eivät taida sitä liittymishetkellä ajatella. Virheitä tekevät kyllä oppivat virheistään jos ovat oppiakseen, eikä ole minun asiani puuttua ihmisten huvituksiin.

Ehkä vain otan koko skenaarion liian vakavasti. Ehkä Zinzino tuo Suomeen uudenlaista tuotetta, joka on hintava, koska verkostolle pitää maksaa provisiota. Ehkä partnerit tietävät lähtevänsä mukaan tekemään vain hieman lisätienestiä ja pohjimmiltaan nauttivat tuttaviensa, puolituttujensa ja uusien ihmisten tapaamisesta kahvin parissa. Ehkä rahan ansaitseminen on kuitenkin kiinni omasta toiminnasta ja tiimin tukemisesta. Kukapa ei unelmoisi jostain paremmasta?

Ja ehkä kuluttaja on älykäs ja päättää lopulta itse haluaako tukea verkostomarkkinointia ja kokeeko saavansa rahoilleen vastinetta Zinzinon tuotelinjasta. Mikäpä siinä, niin kauan kun kaikilla on kivaa.

Torju huijaus

mukaan toimintaan, jos-

uusia jäseniä tai sinulle jäsenpohjan laajentuessa. VARO, jos sinua pyydetään ta saat tuloja rekrytoimalla sanotaan tulojesi kasvavan

VARO, jos uusia jäseniä pyydetään ostamaan kalliita markkinointi- tai aloituspaketteja, joiden sanotaan takaavan hyvät tulot. Yleensä paketti koostuu lähinnä markkinointiaineistosta, sijoitusmenetelmän kuvauksesta tai muusta informaatiosta, jolla ei ole todennettavissa olevaa arvoa.

OTA SELVÄÄ toimintaa markkinoivan tahon taustoista ja vaadi perusteluja markkinointiväitteille. Internetistä tai viranomaisilta saattaa löytää kriittistä tietoa toiminnasta. Positiiviset kokemukset toiminnasta keskustelupalstoilla saattavat olla markkinoijien sinne laittamia.

VARO, jos sinulle luvataan varmaa ja nopeaa rikastumista, vakuutellaan kyseessä olevan laillinen sijoitustoiminta ja vedotaan laveasti, miten se ja se poliisi, lääkäri ym. luotettavassa asemassa oleva henkilö on toiminnassa mukana. Ole kriittinen, jos tarkoitus on markkinoida ”ihmetuotteita”, joilla on ennennäkemättömiä laihduttavia ominaisuuksia, terveysvaikutuksia jne.

JOS tarkoitus on myydä tuotteita, selvitä tarkkaan mitä tuotteet ovat ja paljonko joudut sijoittamaan mennessäsi mukaan, mille kohderyhmälle ne on suunnattu sekä ovatko tuotteet kilpailukykyisesti hinnoiteltuja ja oikeasti houkuttelevia suurelle yleisölle.

ÄLÄ USKO vilpittömästi vakuutteluihin ja suosittelijoihin, jotka kertovat miten paljon ovat ansainneet. Vaikka suosittelijana olisi ystävä tai sukulainen, sekään ei ole tae järjestelyn luotettavuudesta – ystävääsikin on saatettu huijata.

ÄLÄ SUOSTU liittymään ja maksamaan aloitusmaksua ”sijoitusseminaarissa” tai muussa markkinointitilanteessa, jossa sinua painostetaan tekemään päätös vaan vaadi aina harkinta-aikaa.

Lähde: www.kuluttajavirasto.fi

kirjoittaja On Skepsis Ry:n Jäsen Ja Tekniikan Opiskelija cambridgen Yliopistossa.

Vuorovaikutus vai vedätys

Jose Ahonen

Josen

pikaiset temput,

Tällä kertaa palstalla pikaisia


jippoja ja temppuja pimenevien


syysiltojen viihdykkeeksi.


”LEVITOIVA MATKALAUKKU”

Aina yhtä kiva visuaalinen temppu esimerkiksi lentokentillä suoritettavaksi. Kävele matkalaukun ympäri pitäen samalla kahvasta kiinni yhdellä kädellä. Pyri pitämään matkalaukku täysin paikallaan kun kuljet sen ympäri. Sormiesi täytyy luonnollisesti liikkua kahvalla, ettei ranteesi katkeaisi.

”TÄRISEVÄT HOUSUT”

Tähän temppuun tarvitset housujesi takaosasta, jossa neljä takaisin nopeasti. Edestäpäin seksi koko housusi tärisevät. si, muuten temppu on kovin puvun housut. Ota kiinni

saumaa kohtaa. Nyi edeskatsovien suureksi huvituk- Housujen tulee siis olla ylläerilainen…

”SUDENKORENTOJEN HYPNOTISOIJA”

Jos näet sudenkorennon lentelevän lähelläsi, aseta kätesi auki eteesi. Sudenkorento saattaa lennellä hetken kasvojesi lähellä, mutta lopulta hän laskeutuu hellästi kädellesi. Ihan tosi!

[image: ]
Jose Ahonen Kuva :

”PUUTUNEET SORMET” Laita kaverisi kanssa kädet vastakkain, ja hierokaa vuoronperään peukaloitanne oman kätenne etusormella ja peukalolla, kuvan 1 osoittamalla tavalla. Tuntuu hyvin oudolta… Jostain syystä tämä temppu toimii n. 80 prosentissa tapauksista selville ihmisille, mutta vain 20 prosentissa humalaisille. Virhemarginaali on kuitenkin sen verran iso, ettei tästä ole viralliseksi päihtyneisyystestiksi.

”VUOHEN SILMÄ”

Tarvitset hyväuskoisen uhrin ja viinirypäleen. Pyydä uhria pitämään silmänsä kiinni ja avaamaan suunsa (tämän vuoksi uhrin täytyy olla hyväuskoinen). Laita uhrin suuhun kuorittu viinirypäle. ”Älä pure, kunnes kerron, mikä se on.” Uhri: ”OK, mikä se on?” Sinä: ”Vuohen silmä!” Siirry pois oksennuksen tieltä.

”LASARUS”

Tarvitset elävän kärpäsen. Jos jäädytät kärpäsen, se lopettaa liikkumisen ja näyttää hyvin kuolleelta. Nyt voitkin tuoda tämän onnettoman hyönteisen takaisin elävien kirjoihin asettamalla sen lämpimälle kädellesi ja puhaltelemalla sitä hellästi. Ohessa voit perustaa uuden Jeesus-kultin.

”TUHKAN NOSTAMINEN” Pudotitko savukkeen hiukan sylkeä etusormeesi, ja voit nostaa koko tuhkan tuhkaa kokolattiamatolle? Laita ja kosketa tuhkakasan kärkeä, pois sotkematta mattoa.

Sebastian Kuva Hammar :

Sebastian Kuva Hammar :

www.taikuutta.com

Salaliitto olympialaisissa

Juha Leinivaara

KANSAKUNTIEN URHEILIJAT ottivat mittaa toisistaan Lontoon olympialaisissa kesällä. Täytyy tunnustaa, että jätin väliin kisojen seuraamisen. Keskityin paljon dramaattisempaan aiheeseen: olympialaisiin liittyviin salaliittoteorioihin. Lontoon olympialaiset aiheuttivat kohua salaliittoteoreetikoiden parissa heti kisamaskottien julkaisemisen jälkeen. Yksisilmäiset avaruusolennot tulkittiin kansan aivopesuksi. Epäluonnolliset hahmot oli suunniteltu helpottamaan salassa pidettyjen avaruusolentojen julkaisua. Erilaisuudelle alitajuisesti altistuva kisayleisö olisi näin vastaanottavaisempi, kun olympialaisten aikana paljastettaisiin vihdoinkin avaruusolioiden todellisuus.

Ns. Disclosure Project -nimellä kiertävä idea sisältää maailmanhallitusten yhteistyön, jolla pyritään salailemaan muukalaisten vierailuja planeetallamme. Salaliittoaktivistit haluavat lopettaa salailun. Vetoomuksia ufo-arkistojen avaamiseksi laaditaan lähes vuosittain. Internetin keskustelupalstoilla juhlittiin. Olympialaiset tulisivat lopettamaan salailun.

Meno vain yltyi, kun kisojen virallinen vuosilogo paljastettiin vuonna 2007. Vuosiluvusta 2012 oli saatu räikeän selkeä sionismin ylistys. Katutaiteen graffiteista lainattu muotoilu mahdollisti numeroiden järjestelyn sekä kevyen asetelman muuntelun, jolloin 2012 paljastuikin sanaksi SION. Näin maailmanvalloitusta havittelevat juutalaiset saatiin liitettyä olympialaisiin. Iran teki ainoan rationaalisen johtopäätöksen logosta: maa uhkasi boikotoida kisoja, ellei sionistien propagandaa poistettaisi julisteista.

Avaruusolentojen ja sionistien lisäksi kuvioihin ilmestyi modernin Illuminati-salaseuran metkut. Olympialaisten avajaisseremoniassa suoritettaisiin False flag -terrori-isku. Se olisi oikean terroristiryhmän tekemä, mutta viranomaisten sallima. Turvajärjestelyjen heikkoudet olivat tarkoituksellisia. Uhratut siviilit johtaisivat avoimeen sotaan Syyrian kanssa, sillä terroristit lavastettaisiin syyrialaisiksi.

Villit väittämät turvajärjestelyistä, terrorismista ja salaliitoista vain paisuivat olympialaisten lähestyessä. Aiheista valmistettiin pokkareita, verkkosivuja ja valistusvideoita. Kovin moni ei kuitenkaan saanut esitettyä lähteiksi kuulopuheita kummempaa materiaalia. Se ei haitannut ketään. Kaikki tiesivät, että todistusaineistoa olisi mahdoton saada luotettavalla tasolla. Olihan tuleva terrori-isku itse maailmanhallituksen järjestämä, joten se olisi salattu kaikkein tehokkaimmilla keinoilla. Eli todistusaineiston puuttuminen oli itsessään näyttö salaliitosta.

TODISTUSAINEISTOA ETSITTIIN ELOKUVISTA. Kuten asiaan vihkiytyneet tietävät, Hollywood on salaseurojen epävirallinen PR-koneisto. Televisiosarjat ja elokuvat sullotaan täyteen vihjeitä. Näissä vihjeissä on nähtävissä lähes kaikki ihmiskuntaa viime vuosina kohdanneet katastrofit ja sodat. Tämä ”ennustava ohjelmointi” aivopesee massoja hyväksymään tulevat mullistukset, jotta heidän hallitsemisena olisi helpompaa.

Siksi kaikki Lontooseen liittyvä materiaali trillereissä ja katastrofielokuvissa poimittiin videokoosteisiin. Näin salaliittoteorisointi saatiin myös teorisoijan kannalta mieluisaksi. Tutkimustyö ei olekaan ihmisten haastattelua, pölyisten kansioiden selaamista ja matkustamista pitkin maailmaa. Sen sijaan salaliittoteoriaa rakennetaan kotisohvalta käsin.

Kaiken tämän takia jaksoin sentään seurata olympialaisten avajaisia. Juhlava esitys oli viihdyttävä, mutta jäin kaipaamaan avaruusolentoja. Tietenkin huokaisin helpotuksesta, kun pommit eivät räjähtäneetkään. Ehkä salaseura ei ollutkaan vielä valmis aloittamaan sotaa Lähiidässä, joka on muuten niin rauhallinen alue. Ainoat räjähdykset olivat kliimaksina laukaistut ilotulitteet.

Havaitut tosiasiat eivät haitanneet salaliittoteorioita. Reptiliaaneista varoittanut David Icke kertoi, että avajaisseremonia olikin oikeasti saatanallinen rituaali, jolla valtaeliitti vahvisti otettaan maailmasta. Stadionin rakenteissa oli nähtävissä kolmioita, jotka olivat pyramidien vertauskuvia.

Avaruusolentoja odottaneet saivat pientä lohdutusta uutislähetyksestä, jossa näkyi ilotulituksen lomassa valtava leijuva esine. Lohdutus haihtui eetteriin, kun tunnistamaton lentävä esine tunnistettiin Goodyearin kuuluisaksi ilmalaivaksi. Se oli vaihdettu olympialaisten kunniaksi hopeanväriseksi.

Suurten lupausten tyrehtyminen ei lannistanut salaliittoteoreetikoita. Heillä ei ole aikaa murehtia pieleen menneitä olympialaisia, sillä joulukuun 21. päivä tulee Mayakalenterin ennustama maailmanloppu. Se on lähes varma juttu, sillä näin ennustuksista Youtube-videon.

Tulisten mausteiden salaisuus

Jussi K. Niemelä

Ilman mausteita ihmisen elämä olisi paljon köyhempää. Voidaan kuitenkin


kysyä, miksi ihminen on alkanut maustaa ruokansa. Mistä johtuu,


että lajimme on ollut historian saatossa valmis suuriinkin taloudellisiin


uhrauksiin pelkän makuaistimuksen vuoksi? Onko kulinarismimme


taustalla kenties jotain muutakin kuin pelkkä nautinnonhalu?


MONI MEISTÄ PITÄÄ tulisesta ruoasta. Mausteiden vivahteet ja polte saavat veden herahtamaan kielelle pelkästä ajatuksesta. Tulisuuden kestämisestä jopa kilpaillaan – Suomessa järjestettiin äskettäin chilinsyönnin maailmanmestaruuskilpailut. Maailmanennätyskin saatiin samalla kotimaahamme, kun tamperelainen Janne Kiviniemi nappasi voiton hotkaisemalla yli 200 grammaa erittäin polttavaa Naga Morich -lajiketta.

Vaikka mausteiden käyttöön on ihmiskunnan historiassa usein liittynyt turhamaisuutta, kilpailua ja statuspöyhistelyä, ja vaikka mausteilla on todettu olevan myös terveysvaikutuksia, eräiden mausteiden kyky tuhota mikrobeja lienee lopulta syy sille, miksi näitä mausteita ylipäätään käytetään. Tämän puolesta puhuu moni yksityiskohta.

Kyseisten mausteiden käyttöön liittyy säännönmukaisuuksia, joita on vaikea selittää muulla kuin sillä, että ne tuhoavat mikrobeja. Tiettyjä mausteita käytetään eniten lämpimissä maissa, pääasiassa liharuoissa, koska ne estävät mikro-organismien kasvua.

Vaikka mausteita kasvaa eniten juuri lämpimissä maissa, kasvatettujen mausteiden määrä ei korreloi ilmaston lämpimyyden kanssa. Tämä tarkoittaa sitä, että mausteita ei käytetä pelkästään saatavuuden perusteella, kuten esimerkiksi Katja Bargum ja Hanna Kokko esittävät teoksessaan Kutistuva turska ja muita evoluution ih- meitä (s. 149).

Teoriassahan lämpimissä maissa voisi kasvattaa erilaisia mausteita lähes loputtomasti, mutta vain tietyt mausteet ovat suosiossa nousseet yli muiden. Nämä ovat juuri sellaisia mausteita, jotka tehokkaasti tuhoavat lihassa eläviä mikrobeja. Samalla ihmisten makutottumukset ovat kenties vähitellen historian saatossa mukautuneet suosimaan kyseisiä mausteita.

ENITEN KÄYTETYT JA TEHOKKAIMMAT MAUSTEET

JENNIFER BILLING JA PAUL W. SHERMAN ovat tutkineet mausteiden käyttöä ja havainneet, että eniten käytetyt mausteet ovat juuri niitä, jotka puolustautuvat luonnossa vihollisiaan vastaan kemiallisesti. Mausteiden sisältämät kemialliset ainesosat tuhoavat samalla lihassa eläviä mikrobeja. Ne myös ehkäisevät ennalta mikrobien kasvua.

Tutkituista liharuokaresepteistä useimmat sisälsivät mustapippuria (63%) ja tarkastelussa mausteeksi laskettua sipulia (65%). Valkosipulia sisälsi 35% resepteistä, chilipippurilajikkeita 24%, sitruuna- tai limettimehua 23%, persiljaa 22%, inkivääriä 16% ja laakerinlehtiä 13%.

Tutkituista mausteista tehokkaimpia bakteerintappajia olivat valkosipuli, sipuli, maustepippuri ja oregano. Ne kykenivät tuhoamaan kaikki testatut mikrobit. Tutkitut mikro-organismit ovat maantieteellisesti laajalle levinneitä, joten ne voivat aiheuttaa myrkytyksen kaikkialla.

Erittäin hyviä mikrobintappajia ovat myös timjami, kaneli, rakuuna, kumina, mausteneilikka, sitrusheinät, laakerinlehdet ja erilaiset chilipippurit. Rosmariini, meirami ja sinappi eivät jää paljon näiden jälkeen. Kaksi viimeksi mainittua maustetta estivät tutkimuksessa tarkasteltujen mikrobien kasvun 75% osalta.

LÄMMIN ILMASTO, TULISEMPI RUOKA

INTIALAINEN, NEPALILAINEN, THAIMAALAINEN, MEKSI- KOLAINEN, ETIOPIALAINEN – kaikki tulisia, varsinkin, jos osaa ravintolassa pyytää. Sen sijaan täällä pohjoisessa liharuoat ovat perinteisesti olleet mietoja. Erot maustamisessa johtuvat siis melko varmasti siitä, että kylmemmässä ilmastossa liha on säilynyt paremmin, koska mikrobien kasvulle suotuisa lämmin kosteus puuttuu. Kuten todettua, mausteiden määrä sinänsä ei ole tässä teoriassa ratkaiseva.

Tutkijoiden laajassa aineistossa näkyy, miten vaikkapa Yhdysvallat on maa, jossa mausteita ylipäätään käytetään runsaasti. Siellä on myös sellainen erikoisuus, että maan pohjoisosissa käytetään hieman runsaammin mausteita kuin etelässä.

Billingin ja Shermanin artikkeli sisältää taulukoita, joista löytyy mielenkiintoisia yksityiskohtia. Yhdysvaltain osalta voidaan todeta maan pohjoisosien keskilämpötilan olevan 8,6 celsiusastetta, kun taas eteläosien vastaava keskilämpötila on 17,8 astetta. Tutkittujen reseptien määrät olivat pohjoisessa 284 ja etelässä 248.

Mausteiden määrä puolestaan meni päinvastoin kuin lämpötiloista voisi tutkitun teorian perusteella ennustaa: pohjoisessa mausteiden määrä reseptiä kohden oli keskimäärin 5,4 ja etelässä tasan 5.

Kuitenkin maan osien välillä on sellainen ero, että etelässä käytetään enemmän chilejä, kun taas pohjoisessa käytetään miedompia pippureita, eli reseptien perusteella etelässä käytetään enemmän juuri sellaisia mausteita, jotka tappavat ja ehkäisevät mikrobikasvustoja.

Tutkimuksen aineistoa tulkitessa onkin tärkeää huomioida mausteiden laatu eikä vetää liian jyrkkiä johtopäätöksiä niiden määrästä. Teorian mukaanhan lämpimissä maissa on ollut ihmiselle hyödyllistä pitkässä juoksussa suosia sellaisia mausteita, jotka tehokkaimmin tappavat lihassa viihtyviä bakteereja ja ehkäisevät mikrobien kasvua.

Teoria saa tukea lämpimistä maista. Intia on selvä tapaus – jo mausteiden määräkin on siellä huimaava. Thaimaassa laatu korvaa määrän ja Thaimaa onkin aineistossa keskilämpötilaltaan lämpimin valtio (27,6 celsiusastetta). Intiassa keskilämpötila on tasan 27 astetta.

Mausteiden määrä on Thaimaassa 4,6 ja niistä yleisimmät ovat valkosipuli, sipuli, chilit ja musta- sekä valkopippuri. Näistä kolme on tehokkaimpien mikrobintappajien kärkikymmenikössä, kaksi (valkosipuli ja sipuli) neljän sataprosenttisen tappajan joukossa. Chililajikkeet eivät paljon jää näille kahdelle.

Intiassa mausteiden määrä on 9,3 ja tärkeimmät ovat inkivääri, valkosipuli, chilit ja korianteri. Malesiassa puolestaan keskilämpötila on myös 26,9 astetta, käytettyjen mausteiden määrä 5,4, ja niistä tärkeimmät sipuli, valkosipuli, chilit ja inkivääri.

MIETOUDEN HUIPUT

KUTEN TIEDÄMME, Suomi ja Englanti eivät kulinaaristen perinteidensä osalta ole tunnettuja rikkaasti maustetuista liharuoista. Päinvastoin. Tämä näkyy myös Billingin ja Shermanin aineistossa. Puola on tosin mausteiden käytön hännänhuippu tuloksella 0,3. Suomen luku on 2,1, samoin Englannin. Myös Tanska jää meidän taaksemme luvulla 1,9 ja Norja luvulla 1,6.

Ruotsi tietenkin voittaa Suomen mausteiden kokonaismäärässäkin, aivan kuten niin usein jääkiekossa ja jalkapallossa. Ruotsin kokonaismausteluku on 2,5. Tosin Ruotsin keskilämpötila on vastaavasti hieman Suomea korkeampi, 5,4, kun Suomen luku on tasan 3. Valko- sekä mustapippuria ja sipulia käytetään molemmissa maissa, mutta Suomessa näiden ohella enemmän sinappia ja sitruunaa, kun taas ruotsalaiset maustavat ruokansa mieluummin maustepippurilla ja persiljalla.

Korostettakoon vielä kerran, ettei ruokiin käytettyjen mausteiden kokonaismäärä tutkimuksessa ole teoreettisesti ratkaiseva. Näin vaikkapa lämpötilaltaan korkeamman (13,4 celsiusastetta) Koillis-Kiinan kokonaismaustemäärä (2,3) ei kumoa teoriaa. Koillis-Kiinassa käytetään näet mausteista eniten sipulia, inkivääriä, valko- ja mustapippuria sekä valkosipulia. Eteläisemmässä Kiinassa vastaavasti keskilämpötila on 19,4 ja mausteiden kokonaismäärä 3,2. Järjestys mausteiden käytössä poikkeaa hieman pohjoisemmasta Kiinasta, se on Lounais-Kiinan osalta inkivääri, sipuli, valko- ja mustapippuri sekä valkosipuli. Tästäkin näkyy, että lämpötilan noustessa mikro-organismeille tuhoisat mausteet yleistyvät resepteissä.

MITEN TUTKIA MAUSTEIDEN KÄYTÖN SYITÄ TIETEELLISESTI?

BIOLOGIASSA KÄYTETÄÄN ultimaattisia ja proksimaattisia selityksiä. Ultimaattiset selitykset ovat sellaisia, jotka liittyvät lajin pitkäaikaiseen, evolutiiviseen eloonjäämiseen ja lisääntymiseen, ja vastaavasti proksimaattiset selitykset ovat välittömän tason selityksiä.

Mausteiden käytön proksimaattinen syy on esimerkiksi makuaistimuksen tavoittelu, mutta se ei selitä, miksi ihmiset pitävät juuri kyseisestä mausteesta. Miksi niin monet ihmiset pitävät nimenomaan tulisesta ruoasta? Kasvin voimakas maku on nimenomaan sen keino puolustautua vihollisia vastaan. Ihminen lukeutuu näiden maustekasvien vihollisiin, mutta silti rakastaa niiden voimakasta makua – tosin usein vasta pitkän totuttelun jälkeen.

Billing ja Shermanin tarkoitus oli tutkia, onko mausteiden käytöstä ollut ihmiselle lajin evoluutiohistorian aikana ultimaattista hyötyä. Tämä tarkoittaa siis sitä, että teorian mukaan mausteet olisivat edistäneet ihmisen eloonjäämistä ja lisääntymistä eli lisänneet ihmisen kokonaiskelpoisuutta. Mikrobeja tuhoavien mausteiden käyttö olisi näin ollen adaptaatio, evolutiivinen sopeutuma ympäristön olosuhteisiin.

Tutkijat esittivät hypoteesin pohjalta viisi ennustetta ja joitakin kilpailevia hypoteeseja. Aiemmin mainitut Bargum ja Kokko esittävät teoksessaan myös joukon lisätutkimusta kaipaavia seikkoja, joita Billing ja Sherman eivät omassa aiemmassa tutkimuksessaan ole riittävällä tavalla huomioineet.

Billingin ja Shermanin ennuste numero 1 on seu- raava: Mausteissa pitäisi näkyä mikrobien ja sienten kasvua estävää toimintaa.

Tutkijat olivat ennen muuta kiinnostuneet mausteista, jotka estävät bakteerien kasvua, koska ne ovat yleisempiä ruokamyrkytysten aiheuttajia kuin hiivat ja muut sienikasvustot. Tutkimuksessa tarkastellut kaikki 30 maustetta estivät bakteerien kasvua lihassa ja 15 niistä tuhosi vähintään 75% bakteerilajeista.

ennuste numero 2: Mausteiden käytön pitäisi olla runsainta lämpimässä ilmastossa, jossa jäähdyttämätön ruoka pilaantuu erityi- sen helposti.

Tutkijat olettivat, että suurin osa liharesepteistä oli kehitetty aikana, jolloin sähköistä jäähdytystä ei vielä ollut keksitty (viisi sukupolvea sitten tai varhemmin eli noin 100 vuotta). Liha kerää nopeasti massiivisen bakteerikasvuston, jos sitä ei säilytetä tarpeeksi viileässä. Tutkimus vahvisti ennusteen, kuten edellä on käynyt ilmi. Juuri sellaisia mausteita, jotka estävät tehokkaasti mikro-organismien kasvun lihassa, käytetään lämpimissä maissa eniten.

ennuste numero 3: Kuuman ilmaston maiden resep- tien pitäisi ehkäistä enemmän bakteerien kasvua kuin vii- leämpien maiden.

Tämäkin ennuste osoittautui oikeaksi. Kun ilmasto lämpenee, bakteerikasvustoa estävien mausteiden käyttö lisääntyy. Korrelaatio ei kuitenkaan päde mausteisiin, jotka eivät tehokkaasti estä bakteerien kasvua.

ennuste numero 4: Valtioiden sisällä pohjoisempien ja viileämpien alueiden ruokavalion pitäisi sisältää vähem- män ja tehottomampia mausteita kuin eteläisempien ja lämpimien alueiden.

Edellä tarkastellut Kiina ja Yhdysvallat osoittavat, että myös tämä ennuste oli oikea.

ennuste numero 5: Resepteissä käytettyjen mausteiden määrän pitäisi olla riittävä tuottamaan mikrobien kasvua ehkäisevä vaikutus eikä ruoan valmistamisen tulisi tuhota mausteiden sisältämien fytokemikaalien tehoa.

Tämä ennuste jäi tutkimuksessa pitkälti avoimeksi, koska aiheesta ei tuolloin ollut vielä saatavilla tietoa.

Billing ja Sherman tarkastelivat myös mausteiden synergiaetuja eli vaikkapa sitrushappojen ja pippureiden yhdistelmää. He tulivat siihen tulokseen, että tällaiset mausteyhdistelmät todellakin vahvistavat yksittäisten mausteiden kykyä ehkäistä ja tuhota bakteerikasvustoja. Muun muassa tuttu curryjauhe (sisältää 22 eri maustetta) on oikea bakteerintapposekoitus.

VAIHTOEHTOISIA HYPOTEESEJA

BILLINGIN JA SHERMANIN tutkimat vaihtoehtoiset selitykset mausteiden käytön syille eivät vakuuta. Yksi selitys on se, että mausteita käytettäisiin peittämään pilaantumisen hajua ja makua. Tämä on proksimaattinen selitys ja huono sellainen. Ihmiselle on vaarallista syödä pilaantunutta ruokaa, vaikka hän ei haistaisi tai maistaisi ruoan huonoutta.

Toinen proksimaattinen selitys löytyy mausteiden mahdollisista välittömästi terveyttä edistävistä vaikutuksista. Mausteiden sisältämät hyödylliset ainesosat, kuten fytokemikaalit, voivat vaikkapa edistää ruoansulatusta ja vaikuttaa suotuisasti aineenvaihduntaan. Tämä selitys on tietenkin pätevä, mutta siitä ei ilmene, miksi mausteiden käytössä esiintyy maantieteellisiä eroja juuri mausteiden laatuun ja ilmaston keskilämpötilaan liittyen.

Mausteita voidaan toki käyttää vaikka niistä ei olisi mitään suoranaista hyötyä. Kuten Bargum ja Kokko arvelevat, mausteiden suosio voisi teoriassa perustua vain maantieteelliseen saatavuuteen. Jos tämä pitäisi paikkansa ja mausteita käytettäisiin vain saatavuuden sekä ruoan maun kohentamisen perusteella, Billingin ja Shermanin havaitsemia säännönmukaisuuksia olisi kuitenkin lähes mahdoton selittää. Kuten todettua, mikro-organismeille tuhoisien mausteiden maku on usein niin voimakas, että niiden syöminen on suorastaan vaikeaa. Juuri tähän perustuu chilinsyönnin maailmanmestaruuskilpailujen maine hullujen hommana: vesi valuu silmistä ja nenästä, suuta polttaa, maha menee sekaisin, suurin osa kilpailijoista oksentaa.

Bargum ja Kokko esittävät kuitenkin monia tärkeitä kysymyksiä, joihin löytyy jo alustavia vastauksia. Onko esimerkiksi ihmisten välillä perinnöllisiä eroja makumieltymyksissä? Kyllä on. Asiaa on kartoitettu makean mieltymysten, hajujen aistimisen ja uusiin ruokiin mieltymisen osalta perhetutkimuksen avulla myös Suomessa. Myös maustemieltymyksiä pitäisi tutkia laajemmin ja vertailla eri maita keskenään.

Billing ja Sherman vastaavat Bargumin ja Kokon kysymyksiin osittain jo omassa varhaisemmassa tutkimuksessaan. Ihminen ei syntyjään pysty syömään helposti väkevää ja tulista ruokaa vaan se vaatii pitkää totuttelua. Tämä pätee myös niihin lämpimiin maihin, joissa bakteerikasvustoja ehkäiseviä mausteita käytetään runsaasti. Varsinkin lapset vaativat totuttelua ja vanhempien suostuttelua ennen kuin tulinen, vahvasti maustettu ruoka alkaa maistua.

Juuri tulinen ja vahvasti maustettu ruoka on siis sellaista, joka teorian mukaan on ihmislajin evoluutiohistoriassa lämpimän ilmaston maissa edistänyt yksilöiden eloonjäämistä ja lisääntymistä. Ne yksilöt, jotka ovat osanneet laittaa oikeita mausteita liharuokiinsa, ovat verrattuna koko populaatioon saaneet enemmän jälkeläisiä ja näin heidän geeninsä sekä kulttuuriset tapansa ovat vähitellen yleistyneet populaatiossa.

MIKSI TULINEN RUOKA ON NIIN HYVÄÄ?

TUTKIMUKSESSA NÄKYY OIVALLISESTI se biologinen itsestäänselvyys, ettei perimän ja kulttuurin (ympäristön) vaikutusta voi koskaan erottaa toisistaan. Maustemieltymystemme takana on melkoisella varmuudella niin sanottu geenien ja kulttuurin koevoluutio, jossa molemmat ovat vaikuttaneet vähitellen toisiinsa. Monimutkaiset vuorovaikutussuhteet tuottavat säännönmukaisuuksia, jotka paljastuvat vasta huolellisesti laaditussa tieteellisessä tutkimuksessa.

Tutkimuksen vaikein ongelma on tietenkin se, miksi ihmiset alunperin ovat alkaneet maustaa ruokansa. Hehän eivät ole voineet tietää, että tietyt mausteet parantavat liharavinnon laatua. Billing ja Sherman ehdottavat, että ihmiset alkoivat ensin maustaa ruokaansa juuri mausteiden maun vuoksi.

Myös suorat, proksimaattiset vaikutukset yksilön olotilaan ja terveyteen saattoivat olla syynä maustamiseen. Näin tiettyjä mausteita enemmän käyttävät perheet olisivat välttyneet lihassa elävien bakteerien aiheuttamilta myrkytyksiltä populaation muita perheitä paremmin ja saaneet eloonjäämis- ja lisääntymisetua.

Mausteita suosivilla perheillä liha olisi myös säilynyt pidempään ja saattanut auttaa perheet vaikeiden aikojen yli paremmin kuin sellaiset perheet, jotka kyseisiä mausteita eivät käyttäneet. Vähitellen tapa olisi kuitenkin levinnyt koko populaatioon, kun ihmiset olisivat ottaneet mallia paremmin pärjäävistä perheistä.

Vastaavasti mausteita enemmän käyttävät perheet olisivat siirtäneet tavan lapsilleen, jotka olisivat edelleen välittäneet sen omille lapsilleen. Billingin ja Shermanin mukaan tällainen prosessi olisi voinut johtaa Bargumin ja Kokon kaipaamaan makutottumusten maantieteelliseen vaihteluun ja asiaa on jo vähän tutkittukin.

Bakteereilla ja sienillä on kuitenkin sellainen ominaisuus, että nekin kehittyvät evolutiivisesti. Näin ollen niille on vähitellen kehittynyt vastustuskyky tiettyjä mausteita vastaan ja samoin bakteerit ovat levinneet ihmisten mukana uusille alueille.

Vastaavasti ihmiset ovat sairastuneet tietyistä ruoista ja oppineet välttämään niitä, kunnes kenties ovat alkaneet käyttää niissäkin sellaisia mausteita, jotka ovat ruoan ominaismakua muuttaessaan samalla ehkäisseet ruokamyrkytyksiä. Näin reseptit ovat vähitellen kehittyneet ja myös paikallisesti muuttuneet.

Tällainen hypoteettinen kehitys on voinut johtaa siihen, että ihmiset ovat alkaneet pitää vahvasti maustetuista ruokalajeista miedompien kustannuksella. Kun näet yksilö samaistaa tulisen ja väkevän maun terveellisyyteen ja turvallisuuteen, hän alkaa nopeasti suhtautua vahvasti maustettuun ruokaan myönteisesti.

Nykyään keinotekoisia, teknisiä jäähdytyskeinoja on kaikkialla, mutta silti ihmiset syövät edelleen tulisia ruokalajeja. Kasvisresepteissäkin löytyy tulta ja tappuraa. Tämä kertoo osaltaan tottumuksen voimasta. Pohjoisessa, kuten Suomessa, syödään jo intialaista, kiinalaista, meksikolaista, nepalilaista, thaimaalaista ja afrikkalaista ruokaa. Makutottumukset ja tulisen ruoan sietokyky leviävät globalisaation myötä nopeasti.

On mielestäni melko varmaa, että yksilöiden välillä esiintyy huomattavia, osin perinnöllisiä, eroja myös tulisuuden sietokyvyssä. Tästä on alustavaa näyttöä varmasti jokaisen ystäväpiirissä. Tulisuus on kuitenkin ominaisuus, johon myös tottumus ja harjoittelu vaikuttavat todella merkittävästi.

Billingin ja Shermanin hypoteettinen alkuperätarina on vain tarina eikä sitä voi empiirisesti vahvistaa. Meillä ei ole suoraa keinoa rekonstruoida menneisyyden tapahtumia, joten mausteiden käytön evoluutio jää arvelujen ja teorioiden varaan. Aiheeseen liittyviä tapoja sekä yksilöiden ja populaatioiden välisiä eroja makutottumuksissa pitää kuitenkin tutkia lisää. Samalla hyvästä ruoasta nauttiminen tulee myös tieteellisesti entistä mielenkiintoisemmaksi.

LähTeeT:

Bargum & Hanna Kokko: Kutistuva turska ja muita evoluution ihmeitä. 2008. Kaisu Keskitalo & Antti Knaapila: Makean mieltymykset ovat osittain periytyviä. Kansanterveys 5–6, 2007: 12–13. John R Krebs: The gourmet ape: evolution and human food preferences. The American Journal of Clinical Nutrition. 2009; 90 (supplement):707S–11S. Paul W Sherman & Jennifer Billing: Darwinian gast- ronomy: Why we use spices. Bioscience, June 1999; 49, 6; Research Librarypg. 453.

kirjoittaja On Tulisesta Ruoasta Pitävä epäileväinen Henkilö.

Hoono soomi, hoonot jutut

Risto K. Järvinen

Jukka Nieminen (toim.): Suomen mysteerit. Salakirjat, 2012.

Oliko Aleksis Kivellä haamukirjoittaja? Muodostavatko Pietari Brahen


perustamat suomalaiset kaupungit tähtikuvion? ”Nämä ja monet muut


arvoitukset tulevat viimein päivänvaloon tässä korkealaatuisessa teoksessa”,


kertoo Jukka Niemisen suurimmaksi osaksi kirjoittaman kirjan takakansi.


Korkealaatuinen, sellainen Niemisen kirja ei valitettavasti ole.


SUOMEN MYSTEERIT on kieltämättä komea teos: kovat keltaiset kannet ja valtava määrä näyttävää neliväristä kuvitusta. Kuvituksesta vastaa paljon ”Jukkis” itse. Hämmennystä herättää, että jutussa, joka kertoo ”eräästä mielenkiintoisesta huhusta, että Gallen-Kallela oli vapaamuurari”, on käytetty Gallen-Kallelan kuvaa freskosta ”Tuonelan joella”, mutta jutun alussa kerrotaan, että kuva on Jukkiksen.

Kirja ei vakuuta lukijaa, koska välillä jutun kirjoittaja voi olla ”Jukkis”, välillä ”Jukka Nieminen”. Jutussa, jossa väitetään, että jääkausi on maailman suurin valhe, kerrotaan jutun tekijästä kirjaimellisesti näin: ”Teksti, Kuvat Jukkis & Jukka Nieminen”. Jutun pääkuvassa, jota Jukkis tuskin on ottanut, on nuori Spede Pasanen, joka jutun mukaan teki elokuvan jääkauden mahdottomasta hypoteesistä.

”Sitkeän huhun mukaan ennen ensi-iltaa MTV:n ohjelmapäällikkö sai vastaanottaa vakavailmeisiä vieraita Geologianlaitokselta, ja keskustelun seurauksena elokuva päätettiin hyllyttää. Siitä ei ole kuultu sen koommin, eikä kukaan tiedä mitä sille tapahtui tai missä se on. Sitä ei ole kukaan tiettävästi nähnyt, vain se on varmaa että se aikanaan tehtiin, leikattiin ja laitettiin esityskuntoon. Oli kyseessä ammattigeologien arvovalta, jota elokuva liiaksi uhkasi.”

Huhuja Gallen-Kallelasta, huhuja hyllytetystä elokuvasta, lähes 200 sivua huhuja.

Välillä kirjan kuvitus menee mauttomaksi. Kun Jukkis kertoo, että kouluampumiset johtuivat selektiivisten serotoniinin takaisinoton estäjälääkkeiden – SSRI – käytöstä (eikä esimerkiksi masennuksesta, jonka takia lääkkeitä on tappajille määrätty), jutun sivuilla on veriroiskeita ja kuvat Pekka Eric Auvisesta ja Matti Saaresta osoittamassa lukijaa käsiaseella. ”Hyvin näkyy lääkitys rauhoittavan”, kertoo kuvateksti.

JUKKIS HAASTATTELEE JUKKA NIEMISTÄ

KIRJA EI VAKUUTA LUKIJAA, koska pahimmillaan tekijän pasmat ovat täysin sekaisin. ”Oudot kirkkomitat” -jutussa Jukkis kirjoittaa itsestään kolmannessa persoonassa: ”Kyseessä on Suomen muinaishistorian merkittävin löydös. – Kyse on kirkoista, jotka ovat aina rakennettu tarkalleen 33,3 km välein toisistaan – eikä kukaan tiedä miksi. Antaa ilmiön löytäjän, kirjailija Jukkis Niemisen johdattaa meidät sisään tähän outoon geometriseen verkostoon joka on kaikkialla ympärillämme.”

Vaatimaton Jukkis kirjoittaa itsestään edelleen: ”Nieminen haluaa kuvauttaa itsensä kuitenkin Eurajoella, koulun takana olevalla vanhalla niityllä.” Seuraavalla aukeamalla tämä Jukkiksen Jukka Niemisestä ottama kuva sitten on. Kuvassa kirjailija Nieminen tutkii taikaheilurilla, missä kohtaa kirkon alttari on aikanaan sijainnut. ”Niityllä lienee ollut seutukunnan varhaisin kirkonpaikka, josta ei ole jäänyt edes perimätietoa.”

Kirja alkaa näin kääntyä huumorin puolelle. Mitään tietoa kirkonpaikasta ei ole, mutta sen on täytynyt olla juuri taikaheilurin kertomassa paikassa, koska siitä sattuu olemaan 33,3 km Kokemäen Marian sakastiin. Tosin kirkko olisi voinut olla missä tahansa muuallakin 33,3 km:n päässä Kokemäeltä, sillä mitään perimätietoa siitä ei siis ole.

Samassa jutussa Jukkis kertoo itseään haastattelevalle itselleen: ”On tietenkin todettava, että useimat meistä ’huuhareista’ näkevät merkityksiä mitä ihmeellisemmissä yhteyksissä. – Toisaalta sen vastapainoksi on sitten toinen ääripää, eli kyvyttömyys tunnistaa toistuvia, säännöllisiä ilmiöitä. Vaikka sama ilmiö toistuu kerta toisensa jälkeen ja muodostaa tunnistettavan säännön, näille puusilmille kaikki on vain huuhailua ja numerologiaa.”

KIRJOITTAJA ONKIN OVELA HUMORISTI?

JUKKA NIEMINEN tunnetaan maailman nopeimpana kirjoittajana – hän ilmeisesti kirjoittaa nopeammin kuin koko Dostojevskin tuotannon yhdessä viikonlopussa läpi kahlannut Paavo Väyrynen lukee. Nopeus valitettavasti näkyy tuotetun tekstin laadussa. Lähes joka juttu sisältää pahoja kirjoitusvirheitä. Jos Suomen mysteerit on oikoluettu, se on tehty lukihäiriöisten alkoholistien kesäfestivaaleilla.

Kirja ei vakuuta lukijaa myöskään juttujensa tasolla. Tai vakuuttaa, jos Jukkis onkin ovela humoristi, joka on päättänyt hauskuttaa suomalaiset lukijansa hengiltä. Juttu ”Oliko Aleksis Kiveä olemassakaan?” sai ainakin minut nauramaan vedet silmissä.

Jukkiksen mukaan on helppo nähdä, että seitsemän veljeksen nimien etukirjaimista Aapo, Lauri ja Eero muodostuu sana ALE, ja vaikkapa toisin: Simeoni, Timo ja Eero muodostavat sanan STE; nämä siis viittaavat Kiven oikeaan ristimänimeen Alexis Stenvall. Jep. Mutta mikä merkitys on niiden veljesten etukirjaimilla, joita ei käytetty? Miksi Kivi olisi tyytynyt näin helppoon ratkaisuun?

Nykyajan anagrammikoneilla selviää helposti, että kaikki veljesten etunimet muodostavat paljon tarkempia viestejä kuin ALE ja STE. Veljesten nimistä muodostuu pelottavan tarkkoja lauseita. ”Palojoen autoimmuuniteoria hieromassa.” Tai: ”Muurareita pohjoismaalaiseen tuomioon.” Luulisi, että Jukkiksen kannattaisi aloittaa uusi tutkimus näistä sangen epäilyttävistä osumista.

Kummallista Jukkiksen jutussa on se, miksi Aleksis Kivi olisi koodannut itsensä veljesten nimikirjaimiin, koska koko jutun pointti on väittää, että Kivi ei kirjoittanut Seitsemää veljestä lainkaan. Kirjan kirjoitti ”hyvällä lykyllä” Fredrik Cygnaeus, jonka suojatti Aleksis Kivi oli.

Paras todiste tästä saa järjettömyydessään lukijan nauramaan rajusti: ”Mikä on totuus, sitähän emme tiedä, mutta varmaa on vain, että Kiven Seitsemässä veljeksessä on kuin onkin myös Cygnaeuksen oma signeeraus mukana – joskin piilotettu niin syvälle kirjan rakenteisiin, että sitä ei ole kunnolla vieläkään löydetty.”

MANNERHEIM ENNUSTAJALLA

SEPPO HEINOLAN kirjoittama juttu ”Mystinen Mannerheim” on kirjan jutuista herättänyt eniten keskustelua Skepsiksen keskustelupalstalla netissä. Varsinkin Mannerheimiin liittyvät ”tärkeät neloset”, jotka näyttävät liittyvän kaikkeen Marskin tekemisiin – tyyliin Mannerheim syntyi 4. päivä kesäkuuta 1867 ja haudattiin 4. päivänä heinäkuuta 1951. Mannerheim kuoli 27. tammikuuta 1951, mutta tämä vähäpitoinen asia on jätetty tässä yhteydessä mainitsematta, koska se ei liity lukuun 4.

Mannerheim-jutussa on lainaus Mannerheimin käynnistä ennustajalla vuonna 1917 Odessassa, Ukrainassa (vuosiluku piti googlata – kirjassa sitä ei kerrottu). Mannerhein kirjoittaa muistelmissaan näin:

”Omasta tulevaisuudestani selvänäkijällä oli merkillistä kerrottavaa. Tekisin pian pitkän matkan, ja sen jälkeen ottaisin vastaan korkeimman päällikkyyden, kuin mitä minulla siihen asti oli ollut hoidettavana, ja johtaisin armeijan voittoon. Minun osakseni tulisi suuria kunnianosoituksia, mutta sen jälkeen luopuisin vapaaehtoisesti korkealta paikaltani. Pian lähtisin kuitenkin taas länteen kahteen suureen maahan suorittamaan tärkeitä tehtäviä,

Kirjat

jotka onnistuisivat hyvin. Tältä matkalta palaisin entistä korkeampaan asemaan, mutta nytkin olisi raskas toimeni lyhytaikainen. Vuosi myöhemmin kohoaisin vielä kerran hyvin korkeaan asemaan.”

Jälkeenpäin on tulkittu, että ennustukset pitivät hyvin paikkansa. Mannerheim itse ei ollut niistä jäljeenpäin kovinkaan innostunut:

”Minun oli hyvin vaikea pysyä vakavana. Vastaukset näyttivät vaativan ennustajalta suuria ponnistuksia; hän oli hurmostilassa, puhui käheällä äänellä ja hänen käsivartensa riippuivat velttoina. Kun lady Mariel kysyi, mitä olin kuullut, kerroin lyhyesti selvänäkijän ennustuksen, vaikka – kaikki kunnioitus hänen suojatilleen! – en voinut pitää sitä muuna kuin mielikuvituksellisena hölynpölynä.”

KULTTIKAMAA

SUOMEN MYSTEERIT on uskomatonta hölynpölyä. Sen mukaan Aku Ankka ehkä keksittiin Suomessa, koska Jalmari Finne käsikirjoitti ja Ola Fogelberg piirsi lokakuussa 1917 Suomen Kuvalehdessä alkanutta Janne Ankkasta, jonka ehkä Walt Disney näki.

Kirjan mukaan näyttää myös siltä (jutun kirjoittajaa ei ole muistettu mainita), että Kustaa Vaasa antoi Helsingille nimen tietäen että siinä olevat kirjaimet L ja S saavat ylpeät suomalaiset alistumaan herransa tahtoon. Juoni onnistui. ”Nykyiset suomalaiset ovat olleet Kustaa Vaasan päivistä alistuneita ja passiivista väkeä, verraten kunniakkaaseen menneisyyteensä.”

Pietari Brahe perusti itäiseen Suomeen kuusi kaupunkia: Kajaanin, Lieksan, Kuopion, Savonlinnan, Lappeenrannan ja Sortavalan, jotka kirjan mukaan mystisesti muodostavat Kefeidien tähtikuvion, joka on saanut nimensä Keefaksesta, joka uudessa testamentissa mainitaan apostoli Pietarin salanimenä, ja koska Brahe oli nimeltään myös Pietari, voi näitä kuutta kaupunkia täydellä syyllä pitää Pietari Brahen jättimäisenä nimikirjoituksena. Jep.

Suomen mysteerit on viihdyttävä kirja, sikahauska. Kirja saa epäilemään, että Jukkis onkin intellektuelli liikemies, joka kirjoittaa tahallaan kulttikamaksi nousevaa kökköä.

En sano, etteikö sopassa voisi olla sattumiakin. Ehkä kaksi kertaa sydämeensä ampunut Eugen Schauman ei tappanut Bobrikovia, ehkä Suomessa liikkuu sarjamurhaaja, joka hukuttaa ravintolasta palaavia miehiä pimeinä iltoina, ehkä rationaalisen ajattelun aika on todellakin nyt ohi.

Kulttikamaa mysteerikirja alkaa kuitenkin ilmeisesti olla. Eivät ihmiset teosta sen vuoksi osta, että se olisi hyvä ja uskottava, vaan saman syyn vuoksi, miksi he käyvät Matti Nykäsen laulukeikoilla ja tuijottavat Johanna Tukiaisen ns. glamour-tanssia: piruilumielessä.

Kansainvälistä kauhugenreä Suomen tutuissa maisemissa

Andrei Sergejeff

SKEPSIKSEN

Jukka Nieminen: Zombievyöhyke. Mediapinta, 2012.

HAASTE

Aiemmin lähinnä mielenkiintoisten pseudohistorioiden luojana


kunnostautunut Jukka ”Jukkis” Nieminen on siirtynyt avoimesti fiktion


puolelle. Hänen uusin teoksensa ”Zombievyöhyke” on tervetullut lisä


10 000 EUROA

kevyeen kotimaiseen kauhukirjallisuuteen.


HETI ALUKSI on tehtävä selväksi, että hahmojen kehittelyn ja hallitun kirjallisen tyylin kaltaisia seikkoja ei kannata näiden kansien välistä hakea. Kaunokirjallisia arvoja ei ole tavoiteltu, ja tavoitteessa on myös onnistuttu. Zombievyöhyke on konstailematonta kioskikirjallisuutta, mutta sellaisena ei lainkaan hullumpi teos.

Nieminen ei ryhdy genren radikaaliin uudelleentulkintaan, vaan tekee kunniaa George Romeron elokuvista tutuille klassisille zombeille. Kirjan elävät kuolleet ovat hitaita, aivottomia ja hyvin ihmislihanhimoisia. Parhaista zombielokuvista on lainattu suoraan myös tarinan ydin, joka on epätodennäköisten selviytyjien eloonjääminen.

Päähenkilöt eivät ole kovaksikeitettyjä toimintasankareita, vaan aivan arkisia henkilöitä, joiden survival-taidot ovat sitä sun tätä. Henkilögalleriasta löytyy myös kirjailija itse, joka ei ole tyytynyt vain ohimenevään cameo-rooliin, vaan esiintyy yhtenä neljästä päähenkilöstä.

Erityisesti jälkimmäinen seikka on harmillinen, sillä Niemisen paikallistuntemuksella olisi tarinan upottaminen syvemmälle elävään (tai tässä tapauksessa eläväänkuolleeseen) Pirkanmaan ja Satakunnan miljööseen onnistunut varmasti. Tällaisena teos jää paikallisvärin saavuttamisessa pahasti jälkeen mm. Albert S. Kivisen klassisesta tarinasta ”Keskiyön mato Ikaalisissa”.

Myöskään tunnelman rakentamiseen ei juuri virkkeitä uhrata, joten lukiessa jäävät kauhunväristykset tulematta. Tässä mielessä kirja on enemmänkin seikkailukertomus kuin varsinainen kauhutarina.

Kaikesta huolimatta kirjan sivuilta paistaa vilpitön kirjoittamisen ilo ja mielikuvituksen lento, joiden ansiosta tarina jaksaa pitää otteessaan tyylillisistä töyssyistä huolimatta. Teos onkin ehdottomasti suositeltavaa luettavaa enemmän tai vähemmän laadukkaan kauhun ystäville.

KÄTEEN PUHTAANA SILLE, JOKA TUOTTAA

VALVOTUISSA OLOSUHTEISSA

ILMIÖN.

PARANORMAALIN

Dosentti Hannu Karttunen Ja Taikuri Iiro Seppänen Ovat Lupautuneet Maksamaan Kumpikin 2500 Euroa Edellä Mainitusta Kokonaissummasta. Haastesumma Voidaan Maksaa Myös Humanoidistipendinä – 10 000 Euroa Puhtaana Ulottimeen Sille Humanoidille, Joka Itse Noutaa Stipendin Ja Antaa Samalla Dna- (tai Vastaavan) Näytteen. Poikkeustapauksessa Summa Voidaan Myös Maksaa (mikäli Esimerkiksi Henkilötunnuksen Tai Pankkikortin Saanti On Osoittautunut Humanoidille Vaikeaksi) Mukana Seuraavalle Ihmiskontaktiseuralaiselle.

KAUHUNVÄRISTYKSET JÄÄVÄT TULEMATTA

KIRJAN PARASTA ANTIA on ilman muuta avoimen kliseistä kansainvälistä kauhugenreä edustavan tarinan sijoittaminen Suomen tuttuihin maisemiin. Zombiapokalypsin saavutettua pohjoisen lintukotomme päähenkilöiden on selviytyäkseen lähdettävä liikkeelle.

Reitti kulkee perisuomalaisissa maisemissa Tampereelta Teiskon metsiin ja sieltä edelleen Satakunnan läpi Poriin. Matkalla kohdataan syvällisiä ja puolisyvällisiä kysymyksiä, kuten jäädäkö vai lähteäkö ja onko elävä ihminen lopultakin suurempi uhka kuin zombi.

Valitettavasti teemojen käsittelyn ja paikallistunnelman kohdalla nousee väistämättä esiin myös kirjan suurin puute, mikä on tarinan tiiviys. Koko kertomus on mahdutettu vain reiluun sataan sivuun ja tapahtumat etenevät suorastaan hengästyttävällä vauhdilla. Teemat jäävät siis pakostakin pinnallisiksi eikä syvemmän paikallistunnelman luomiseen ole jäänyt tilaa.

”Do dii. Kirja ois sitte valmis. Viikko meni aihetta funtsatessa, kolme päivää raakatekstin naputteluun ja pari kolme päivää viilailuun. Valmis siis kahdessa viikossa jota en pidä huonona saavutuksena. Pahinta että se on nyt oikolukuvaiheessa vieläpä hyväkin. Ainakin se peittoaa esim. Stephen Kingin mennen tullen, vaikka itte sanonkin. Voi kuulostaa melko polleelta puheelta mutta pianhan sen näette. Itse asiassa huomasin kauhukseni että taidan olla parempi romaanikirjoittaja kuin tietokirjailija. Pelottava havainto siinä mielessä, että itse inhoan romaaneja yli kaiken.”

Liity Skepsiksen Jäseneksi!

Kuka Tahansa Kiinnostunut Voi Hakea Jäsenyyttä Koulutustaustasta Ja Elämänkokemuksesta Riippumatta, Kun Hän Hyväksyy Yhdistyksen Säännöissä Määritellyn Tarkoituksen Ja Toimintaperiaatteet.

Yhdistyksen Kalenterivuosittainen Jäsenmaksu Tilauksen) On 25 € Tai Alle 24-vuotiailta 12,50

Vuodelle 2012 (sis. Skeptikko-lehden € (jos Olet Alle 24-vuotias, Ilmoita Syntymäaikasi).

Voit Myös Tilata Skeptikko-lehden Liittymättä Jos Liityt Keskellä Vuotta, Sinulle Toimitetaan

Jäseneksi. Tilausmaksu On 25 € / Vuosi. Kaikki Kuluvana Vuonna Ilmestyneet Skeptikko-lehdet Jälkeenpäin.

nimimerkki ”jukkis”, 73.2012,. Www.sinikivi.com.

Voit Liittyä Skepsikseen Netissä Tai Lähettämällä Vapaamuotoisen Hakemuksen Sihteerillemme: Anna-liisa Räihä, Borgströminkuja 1 B 19, 00840 Helsinki.

Dosentti Hannu Karttunen Ja Taikuri Iiro Seppänen Ovat Lupautuneet Maksamaan Kumpikin 2500 Euroa Edellä Mainitusta Kokonaissummasta. Haastesumma Voidaan Maksaa Myös Humanoidistipendinä – 10 000 Euroa Puhtaana Ulottimeen Sille Humanoidille, Joka Itse Noutaa Stipendin Ja Antaa Samalla Dna- (tai Vastaavan) Näytteen. Poikkeustapauksessa Summa Voidaan Myös Maksaa (mikäli Esimerkiksi Henkilötunnuksen Tai Pankkikortin Saanti On Osoittautunut Humanoidille Vaikeaksi) Mukana Seuraavalle Ihmiskontaktiseuralaiselle.

Liity Skepsiksen Jäseneksi!

Kuka Tahansa Kiinnostunut Voi Hakea Jäsenyyttä Koulutustaustasta Ja Elämänkokemuksesta Riippumatta, Kun Hän Hyväksyy Yhdistyksen Säännöissä Määritellyn Tarkoituksen Ja Toimintaperiaatteet.

Yhdistyksen Kalenterivuosittainen Jäsenmaksu Tilauksen) On 25 € Tai Alle 24-vuotiailta 12,50

Vuodelle 2012 (sis. Skeptikko-lehden € (jos Olet Alle 24-vuotias, Ilmoita Syntymäaikasi).

Voit Myös Tilata Skeptikko-lehden Liittymättä Jos Liityt Keskellä Vuotta, Sinulle Toimitetaan

Jäseneksi. Tilausmaksu On 25 € / Vuosi. Kaikki Kuluvana Vuonna Ilmestyneet Skeptikko-lehdet Jälkeenpäin.

Voit Liittyä Skepsikseen Netissä Tai Lähettämällä Vapaamuotoisen Hakemuksen Sihteerillemme: Anna-liisa Räihä, Borgströminkuja 1 B 19, 00840 Helsinki.

25 Vuotta Kysymyksiä

Skepsis Ry:n Yhteystiedot Tieteiden Talo, Kirkkokatu 6, 00170 Helsinki Internet: Www.skepsis.fi Pankkiyhteys: Aktia Fi13 4055 2920 1119 88

Jäsenasiat, Lehtitilaukset, Osoitteenmuutokset Anna-liisa Räihä Borgströminkuja 1 B 19 00840 Helsinki Puh. (09) 698 1976 Membership@skepsis.fi

Taloudenhoitaja: Toni Heikkinen Keskuskatu 14 B 13 04600 Mäntsälä Treasurer@skepsis.fi Puh: 050 537 3792

Skepsiksen Hallitus Vuonna 2012: Puheenjohtaja Pertti Laine Varapuheenjohtaja Otto J. Mäkelä, Ville Aarnikko, Denis Galkin, Juha Leinivaara, Heikki Nevala, Tiina Raevaara.

Alueyhteyshenkilöt Joensuu: Vesa Tenhunen Puh. 0400 935 893 Vesa.tenhunen@skepsis.fi

SKEPSIS RY ON VUONNA 1987 PERUSTETTU SUOMALAISTEN SKEPTIKKOJEN YHDISTYS.

Skepsiksen Vuonna 2009 Muutettujen Sääntöjen Mukaan Yhdistyksen Tarkoitus On:

– Edistää Kriittistä Ajattelua, Tieteellisen Tiedon Hankintamenetelmien Opetusta Sekä Tieteeseen Ja Järkeen Perustuvaa Käsitystä Maailmasta. – Edistää Kiisteltyjen Tai Erityisen Poikkeuksellisten Väitteiden Tieteellistä Tarkastelua. – Edistää Keskustelua Tieteelliseen Maailmankuvaan Liittyvistä Tärkeistä Aiheista. – Ylläpitää Tällaisesta Toiminnasta Kiinnostuneiden Ihmisten Verkostoa, Järjestää Kokouksia Ja Keskustelu- Ja Luentotilaisuuksia Sekä Harjoittaa Tiedotus- Ja Valistustoimintaa.

Yhdistys On Poliittisesti, Aatteellisesti Sekä Uskonnollisesti Sitoutumaton. Yhdistyksen Varsinaiseksi Jäseneksi Voidaan Hyväksyä Yksityinen Henkilö Tai Oikeustoimikelpoinen Yhteisö, Joka Hy-

Jyväskylä: Juha Merikoski Puh. 040 755 1820 Juha.merikoski@skepsis.fi

Oulu: Mikko Repka Puh: 050 482 1419 Mikko.repka@skepsis.fi

Tampere: Jose Ahonen Puh. 040 558 7497 Jose.ahonen@skepsis.fi

Turku: Heikki Kujanpää Puh. 044 022 0420 Heikki.kujanpaa@skepsis.fi

Skepsis Ry:n Tieteellinen Neuvottelukunta Tnk:n Puheenjohtaja, Professori Jukka Maalampi (hiukkasfysiikka), Professori Kari Enqvist (fysiikka), Professori Mika Hemmo (oikeustiede), Pst Virpi Kalakoski (psykologia), Professori Hannu Karttunen (tähtitiede), S. Albert Kivinen (filosofia), Professori Hanna Kokko (biologia, Ekologia), Professori Eerik Lagerspetz (yhteiskuntatiede/ Filosofia), Professori Hannu Lauerma (lääketiede), Professori Anto Leikola (biologia, Oppihistoria), Dosentti Marjaana Lindeman (psykologia), Dosentti Juha Merikoski (fysiikka), Dosentti Markku Myllykangas (terveyssosiologia), Dosentti Ilkka Pyysiäinen (uskontotiede), Professori Jeja Pekka Roos (sosiaalipolitiikka), Dosentti Veijo Saano (lääketiede), Anssi Saura (biologia).

Väksyy Yhdistyksen Tarkoituksen Ja Toimintaperiaatteet. Kannattavaksi Jäseneksi Voidaan Hyväksyä Yksityinen Henkilö Tai Oikeustoimikelpoinen Yhteisö, Joka Haluaa Tukea Yhdistyksen Tarkoitusta Ja Toimintaa.

Yhdistys Julkaisee Viisi Kertaa Vuodessa Ilmestyvää Skeptikko-lehteä.

Mallia Yhdistykselle Haettiin Yhdysvalloissa 1976 Perustetusta Csicopista (committee For The Scientific Investigation Of Claims Of The Paranormal), Mikä Ilmenee Mm. Yhdistysten Samankaltaisina Toimintaperiaatteina. Skepsis Ry Toimii Kuitenkin Itsenäisesti, Vaikkakin Yhteistyössä Csicopin (nykyään Csi – The Committee For Skeptical Inquiry) Ja Muiden Vastaavien Järjestöjen Kanssa.

Yhdistys On Ecson (european Council Of Skeptical Organisations) Ja Tieteellisten Seurain Valtuuskunnan Jäsenjärjestö.

[image: ]
Skepsikselle

kaksi uutta esitettä

Skepsis Ry On Teettänyt Kaksi Mikä On Skeptikko-lehti, Mikä On

Uutta Esitettä Suurelle Yleisölle Jaettavaksi. Esitteissä Kerrotaan, Huuhaa-palkinto Ja Mikä On Sokrates-palkinto.

Esitteissä Kerrotaan Skepsiksen Tarkoituksesta Ja Skepsiksen 10 000 Euron Haasteesta. Mukana On Luonnollisesti Kehotus Liittyä Yhdistyksen Jäseneksi.

Jos Innostuit Ajatuksesta Jakaa Esitteitä, Niitä Voi Tiedustella Sihteeriltämme: Secretary@skepsis.fi

MYYDÄÄN YHDISTYKSEN JÄRJESTÄMISSÄ TILAISUUKSISSA JA POSTITSE.

TILAUKSET: SECRETARY@SKEPSIS.FI TAI 09 698 1976

MALLIT: 1. IHANKO TOTTA? 2. SAPERE AUDE KOOT: S, M, L, XL, XXL.

Vain 15 €

NÄYTÄ SKEPTIKOLTA!

Hanki Skepsis Ry:n T-paita

Jose Ahonen Kuva :



Takaisin sisältöön

